הוועדה המיוחדת לפניות הציבור, כנסת 19, פרוטוקול מספר 100, 2014-12-08 10:00

עדי קול: טוב, בוקר טוב.

עדי קול: אני שמחה לפתוח את הישיבה של הוועדה המיוחדת לפניות הציבור.

עדי קול: כמו כל ישיבה אני פותחת ואומרת: הוועדה לפניות הציבור היא ועדה מיוחדת.

עדי קול: יש לה את אותן חובות וזכויות כמו כל ועדה אחרת בכנסת, רק שההבדל בינה לבין הוועדות האחרות הוא שהיא מתכנסת בעקבות פנייה של ציבור, של אדם בודד, של קבוצה, של ארגון, ואנחנו מקיימים את הדיונים עד מציאת פתרון לבעיה המועלית על ידי הפונים.

עדי קול: הפונה המרכזית שלנו היום היא הגברת לי ירמיהו, ואליה הצטרפו גם ארגוני "תנו לחיות לחיות" ופרויקט יהב.

עדי קול: אנחנו מתעסקים בנושא קרבות כלבים.

עדי קול: תופעה מזעזעת שבה בעלי כלבי תקיפה קובעים מקומות סודיים שבהם הם מקיימים קרבות עד זוב דם, ולעיתים עד מוות של הכלבים.

עדי קול: אנחנו נפתח עם הפונים שיציגו את הבעיה ואחר כך נמשיך הלאה.

עדי קול: אני מברכת את חברת הכנסת תמר זנדברג שהצטרפה אלינו היום.

עדי קול: בבקשה, הגברת לי ירמיהו.

<לי ירמיהו: אני ארצה לפתוח בעצם בסרטון.

<לי ירמיהו: (סרטון משודר)

עדי קול: כן.

<לי ירמיהו: טוב, אני לא חושבת שיש הרבה מה להוסיף באמת בהמשך לסרט.

<לי ירמיהו: שתי בעיות מרכזיות ובגינן באמת יזמנו את הדיון: הבעיה המרכזית זה שתשתית של פשע סביב קרבות כלבים מתקיימת באין מפריע, כמעט תחת כל עץ רענן בכל חלקי הארץ.

<לי ירמיהו: זה לא משהו מגזרי וזה לא משהו חברתי, זה מתקיים חדשות לבקרים בכל אזור, מה שנקרא – איפה שזורקים אבן.

<לי ירמיהו: אין איזושהי אכיפה מנוהלת ומאורגנת סביב העניין הזה.

<לי ירמיהו: הנושא השני, זה בעצם כל הנושא של ההרבעה והמסחר בגורים.

<לי ירמיהו: שוב, מתקיים באין מפריע.

<לי ירמיהו: אפשר לפתוח yad 2, אפשר לפתוח את עמודי הפייסבוק השונים והקבוצות השונות ולראות כיצד אנשים מתפרנסים מזה, ואני לא צריכה לומר שהגורים האלה בסופו של דבר מגיעים לקרבות.

<לי ירמיהו: אחת התופעות האכזריות והנוראיות שמתקיימות, ואני חושבת שבאמת אנחנו צריכים לתת תשובות, ויותר מזה, פתרונות, איך משנים את המצב הזה, כי הוא לחלוטין לא יכול להימשך.

עדי קול: תודה.

עדי קול: הגברת ענבל פאינרו.

<ענבל פאינרו: כן.

<ענבל פאינרו: אז למי שלא יודע, אני ענבל פאינרו מפרויקט יהב.

<ענבל פאינרו: אני יושבת הראש של עמותה שבעצם נלחמת בנושא של קרבות כלבים.

<ענבל פאינרו: אני מאחורי הקלעים וגם בפרונט כבר משהו כמו שנתיים.

<ענבל פאינרו: קודם כל, אני רוצה להגיד את הדברים הטובים וזה משטרת ישראל שהם מדהימים.

<ענבל פאינרו: אנחנו נתקלנו בהרבה רצון לעזור.

<ענבל פאינרו: בכל מקום שבעצם פגשנו בתופעה של קרבות כלבים המשטרה סייעה ועזרה.

עדי קול: מה זה אומר "סייעה"?

<ענבל פאינרו: לנו יש את המודיעין שלנו, גם משתפי פעולה.

<ענבל פאינרו: אגב, לגבי מה שהגברת לי ירמיהו אמרה, אני קצת, טיפה חולקת: התופעה נפוצה המון במגזר הערבי, הרבה יותר מאשר ביהודי.

<ענבל פאינרו: ואין בזה שמץ של גזענות, זאת המציאות.

<ענבל פאינרו: ובאמת כל מקום שאיתרנו קרבות כלבים, הרבעות, גידול של הכלבים האלה בתנאים לא תנאים, בכלובים צפופים וקטנים, המשטרה באה לקראת, הוציאה צווים, הגיעה, החרימה את הכלבים.

<ענבל פאינרו: ממש התנהלו למופת וסייעו.

<ענבל פאינרו: מבחינת הבעייתיות: משרד החקלאות ופיתוח הכפר.

<ענבל פאינרו: אני יכולה להגיד, ועוד פעם, אני חושבת אך ורק לטובת הכלבים – יסלח לי מי שייפגע מזה: אין פה תפקוד.

<ענבל פאינרו: הוא פשוט לא מתפקד.

<ענבל פאינרו: הרבעות בכמויות.

<ענבל פאינרו: קרבות בכמויות.

<ענבל פאינרו: הם לא מחרימים כלבים.

<ענבל פאינרו: כלבים שהם מחרימים הם מחזירים למתעלל.

<ענבל פאינרו: ויש לי שיחת טלפון מתועדת עם היועץ המשפטי של משרד החקלאות ופיתוח הכפר שמודיע למתעלל, בן אדם שהחזיק בתת תנאים, החזיר את הכלבים בידיעה שהבן אדם מתעלל והתעלל.

<ענבל פאינרו: זה לא שיש פה איזושהי בעייתיות, פשוט הכול בעייתי.

<ענבל פאינרו: שום דבר לא נעשה.

<ענבל פאינרו: אני יכולה רק לצפות בפייסבוק, באמת בכלבים המסכנים האלה וגם לראות אותם פיזית ולדעת שאין אפשרות לעזור להם.

<ענבל פאינרו: כי גם כשאנחנו כבר נכנסים ועושים יש מישהו שאחראי להחזיר אותם למתעלל תמורת כסף.

<ענבל פאינרו: אם אתם שואלים אותי, זה המחדל האמיתי.

<ענבל פאינרו: יש שני כלבים שלנו שהוחזרו למתעלל, לבן אדם מאום אל-פאחם, שערך קרבות מאוד קשים.

<ענבל פאינרו: החזיק כלבים בתת תנאים.

<ענבל פאינרו: עשרה כלבים שחילצנו בחילוץ יחד עם משרד החקלאות ופיתוח הכפר.

<רואי קליגר: רק אני מבקש להעיר, נאמרה פה אמירה מאוד-מאוד גסה: להחזיר?

<רואי קליגר: משרד החקלאות ופיתוח הכפר – להחזיר את הכלבים תמורת כסף?

<רואי קליגר: זה מה שאמרת?

<ענבל פאינרו: עבור החזר הוצאות.

<ענבל פאינרו: זה מה שאני אמרתי.

<ענבל פאינרו: זה מה שעורך הדין ג'ריס גנטוס אמר.

<ענבל פאינרו: כן.

<ענבל פאינרו: כן.

<ענבל פאינרו: שיחה מוקלטת.

<ענבל פאינרו: הדבר הקשה לא נאמר ממני, הוא נאמר מהיועץ המשפטי של משרד החקלאות ופיתוח הכפר, שיש חוק כזה שעבור כסף מחזירים את הכלבים.

<ענבל פאינרו: כן, זה מוקלט.

<נירית ציפורי: החזר - - -

<ענבל פאינרו: החזר הוצאות.

<ענבל פאינרו: כן.

<נירית ציפורי: נכון.

<נירית ציפורי: כתוב חוק.

<קריאה: יש הבדל בין זה לבין תמורת כסף.

<קריאה: נכון.

<קריאה: זה נשמע כשוחד.

<ענבל פאינרו: לא, לא, לא שוחד.

<ענבל פאינרו: ממש לא.

<קריאה: - - -

<ענבל פאינרו: אוקיי.

<ענבל פאינרו: מבחינתי, בשיחה הזאת, מעבר לזה שיש צילום מתועד של מצב הכלבים שהיו באותו מקום ספציפי, שהוא היה קטסטרופלי: הכלבים, חלק מהם היו גוססים, פצועים, פצעי נשיכה, אוזניים גזורות, בלי שבב, ללא בעלים, לא מסורסים, לא לפי החוק.

<ענבל פאינרו: מבחינתי, אם שני כלבים כאלה חזרו למתעלל באום אל-פאחם, שגם במשטרה קיבלו - - -

<קריאה: - - -

<ענבל פאינרו: במודיעין של המשטרה קיבלו הודעות על אותו בן אדם שעושה קרבות כלבים.

<ענבל פאינרו: אם שני כלבים כאלה חזרו למתעלל עבור החזר הוצאות – מבחינתי, סוף העולם הגיע.

<ענבל פאינרו: אין למה להתאמץ.

<ענבל פאינרו: יש מישהו שמחזיר את הכלבים חזרה למתעלל.

<ענבל פאינרו: בעצם נתנו פה אישור: תעשו קרבות, תגדלו את הכלבים האלה, ייקחו לכם אותם ויחזירו לכם אותם.

<ענבל פאינרו: וואלה, משתלם.

<ענבל פאינרו: אם לי לא היה לב גם אני הייתי עושה קרבות, כי זה משתלם: מחזירים את הכלבים האלה לאותם בעלים שגידלו אותם, בחסות המדינה, בחסות משרד החקלאות ופיתוח הכפר.

עדי קול: ואנחנו ניתן את האפשרות למשרד החקלאות ופיתוח הכפר להגיב.

עדי קול: לפני כן, אני רוצה את "תנו לחיות לחיות".

עדי קול: בבקשה.

<אתי אלטמן: אני רק רוצה להגיד מילה.

<אתי אלטמן: שמי אתי אלטמן, אני גם דוברת וגם ממייסדי "תנו לחיות לחיות".

<אתי אלטמן: אני מטפלת בנושאים האלה 30 שנה.

<אתי אלטמן: אני הראשונה שפניתי לכל הגורמים בכנסת, כולל ליועץ המשפטי לממשלה, כולל לשרת המשפטים, כולל לכל הגורמים, ושלחתי להם עדויות ועובדות ומכתבים, ויש לי הכול.

<אתי אלטמן: אף אחד לא הגיב לי.

<אתי אלטמן: אף אחד לא טיפל בזה.

<אתי אלטמן: אף אחד לא התייחס אליי.

<אתי אלטמן: אני הייתי בפגישה עם מפקד משטרת עכו, יחד עם הנציגים של "תנו לחיות לחיות", ומפקד המשטרה אמר לי חד משמעית שהוא לא ערוך להיכנס לכפרים, הוא לא ערוך להחרים את הכלבים.

<אתי אלטמן: צריך פה אנשי ימ"מ, צריך פה וטרינרים, צריך פה צוות גדול, והוא לא יכול לטפל בזה.

<אתי אלטמן: הוא אמר לי את זה חד משמעית – מפקד משטרת עכו.

<אתי אלטמן: יש פה בעיה, שהבעיה פשוט הולכת וגדלה.

<אתי אלטמן: ואת האמת, אין אף אחד שיכול לטפל בזה במדינה.

<אתי אלטמן: צר לי להגיד לכם: אין אף אחד שיכול.

<אתי אלטמן: משרד החקלאות ופיתוח הכפר – אין לי טענות.

<אתי אלטמן: אין להם את האפשרות לבוא ולהחרים מאות כלבים.

<אתי אלטמן: אין להם את האפשרות הזאת.

<אתי אלטמן: גם הווטרינריים הרשותיים - - -

עדי קול: צריכות להיות לך טענות כי זה התפקיד שלהם - - -

<אתי אלטמן: אבל אין מספיק כוח אדם, - -

<קריאה: - - -

<אתי אלטמן: - - והווטרינריים הרשותיים גם לא יכולים להשתלט.

<אתי אלטמן: כי אני מציעה לכם לבוא ולראות את המצב של כלבים עזובים בתחנות הסגר, שאין מקום לשים סיכה.

<אתי אלטמן: כולנו, גם הפעילים וגם הווטרינרים, כולנו באותה הבעיה.

<אתי אלטמן: לכן, הבעיה הזאת זו בעיה מאוד רצינית, מאוד גדולה.

<אתי אלטמן: אני לא רואה בזה שום פתרון.

עדי קול: עצוב מאוד לשמוע.

<יונתן שפיגל: אני רוצה רגע, מטעם "תנו לחיות לחיות" גם.

עדי קול: - - - מי אתה?

<יונתן שפיגל: אני יונתן.

<יונתן שפיגל: אני עובד במחלקה המשפטית של "תנו לחיות לחיות" ומרכז גם, בין היתר, את הנושא הזה.

<יונתן שפיגל: אני רוצה לציין כמה נקודות שהן המשך למה שהגברת אתי אלטמן הציגה בצורה שהיא, המון מהלב.

<יונתן שפיגל: כי הגברת אתי אלטמן מקבלת כל יום את הפניות והתלונות, וכשרואים משהו שהוא עבירה מאוד ברורה על החוק קורה בראש חוצות ומפרסמים כלבים כאלה למכירה ב-yad 2, ואף אחד לא עושה כלום, אז המצב קשה ומוביל לפעמים לייאוש.

<יונתן שפיגל: אבל אני רוצה רגע להציג כמה דברים שהם, מהניסיון שלנו, דברים שכן יכולים לקדם פתרון לעניין הזה: קודם כל, אני חושב שריבוי גורמי האכיפה הוא מאוד בעייתי בתחום הזה.

<יונתן שפיגל: יש פיצול, ובעצם הרבה פעמים כשהגברת אתי אלטמן מתקשרת למישהו ואומרת: הנה, כאן, עכשיו מוכרים או כאן הולך להתבצע קרב, אז מתחילים להעביר אותה מגורם לגורם.

<יונתן שפיגל: - - - להעביר אותה מהמשטרה, אומרים לה: אנחנו לא יכולים לעשות כלום בלי וטרינרים.

<יונתן שפיגל: אנחנו לא ניכנס למצב כזה בלי אנשי מקצוע שיטפלו בכלבים.

<יונתן שפיגל: הפיצו"ח של משרד החקלאות ופיתוח הכפר, ומשרד החקלאות ופיתוח הכפר אומר, ובמידה מסוימת של צדק: אין לנו סמכות על פי החוק לטפל רק בנושא של ההרבעות והסחר.

<יונתן שפיגל: כי באמת הסמכות לפי החוק להסדרת הפיקוח על כלבים היא של הווטרינרים הרשותיים.

<יונתן שפיגל: כשמדובר כבר בקרבות, חשוב להבין שקרבות זה סוף הדרך.

<יונתן שפיגל: לתפוס קרב זה לתפוס את הדובדבן שבקצפת, אבל התהליכים האלה מתחילים הרבה קודם: בסחר ובהרבעה, ושהם עצמם לא חוקיים לפי החוק היום, אבל אף אחד כמעט לא מטפל באכיפה של זה.

<יונתן שפיגל: הווטרינרים הרשותיים לבד לא יכולים להתמודד עם התופעה הזאת, כי מי שמכיר את העבודה של וטרינריים רשותיים, בייחוד במקומות היותר קשים בישראל, הם לא יכולים היום לבד להתעמת עם האוכלוסייה שמתעסקת עם הדברים האלה.

<יונתן שפיגל: המשטרה – אין במשטרה גורמים מיומנים לטפל בדברים האלה, ולכן ריבוי גורמי האכיפה יוצר מין מצב כזה שאף אחד לא אשם אבל הכלבים נטרפים ונסחרים ונסחטים עד טיפת דמם האחרונה.

<יונתן שפיגל: עכשיו, לגבי ההצעה – אני יודע שאנחנו בתחילת הדיון, אבל אם רוצים גם משהו שהוא בגדר שורה תחתונה: אפשר במאמץ ובתקציב לא גדולים לטפל בתופעה הזאת.

<יונתן שפיגל: "תנו לחיות לחיות", לפני שנתיים בערך, עשתה פיילוט, ובמשך תקופה של כמה שבועות אני טיפלתי יחד עם יתר אנשי הצוות של "תנו לחיות לחיות", לקחנו "והתלבשנו" על כמה מקרים כאלה, המקרים הכי קלי ערך כביכול, רק של סחר, שהם המקרים הכי פשוטים גם לתפיסה.

<יונתן שפיגל: כי לתפוס קרב זה הרבה יותר קשה.

<יונתן שפיגל: ובתקופה של משהו כמו חודש וחצי או חודשיים החרמנו 40 כלבים.

<יונתן שפיגל: 40 כלבים בתקופה של חודשיים.

עדי קול: באיזו סמכות?

<יונתן שפיגל: הפעלנו את כל הגורמים.

<יונתן שפיגל: באנו, לקחנו את היועץ המשפטי של עירייה איקס, אמרנו: עכשיו אתה צריך ללכת ולהוציא צו.

<יונתן שפיגל: אנחנו לקח לנו איזה עשרה ימים עד שהצלחנו לגרום ליועץ המשפטי להוציא צו, וזה קשה מאוד, והוא לא היה עושה את זה אם לא היינו גורמים לו לעשות את זה.

<יונתן שפיגל: אחרי זה לקחנו את הווטרינר העירוני, עם כוחות משטרה, והלכנו להחרים את הכלבים.

<יונתן שפיגל: ואז כשמישהו ניסה לברוח ובמקרה השוטרים לא היו איתנו, כי - - - שלא מספיק חשוב, היינו צריכים גם לרדוף אחריו שלושה ימים.

<יונתן שפיגל: זה לא אידיאלי אבל אפשר לעשות את זה.

<יונתן שפיגל: אני חושב, וגם ניסיתי להגיד את זה לאנשים פה, שאנחנו עובדים איתם על הרבה דברים אחרים באופן שוטף.

<יונתן שפיגל: חייב לקום צוות, לדעתי צוות משולב, של המשטרה ושל משרד החקלאות ופיתוח הכפר ושל נציג המשרד להגנת הסביבה ונציג הארגונים.

<יונתן שפיגל: זה חייב להיות צוות מצומצם כי צוותים גדולים לא עובדים טוב.

<יונתן שפיגל: צוות מצומצם שייפגש אחת לכמה שבועות, אחת לחודשיים, בהתאם למה שהוא ירגיש, ויצטרך לדווח, בין אם זה לוועדה שתהיה כאן בכנסת הבאה או לאיזשהו גורם כדי שהצוות הזה יהיה חייב לעבוד ולהביא תוצאות.

<יונתן שפיגל: במקביל, שהצוות הזה גם יקדם תיקון חקיקה או יוביל תיקון חקיקה שיסמיך את משרד החקלאות ופיתוח הכפר ויעשה סדר בבעיה החקיקתית שיש כאן, שנכון שלצערנו במדינת ישראל זה לוקח זמן.

<יונתן שפיגל: אנחנו היום עם טרגדיות חקיקה - - -

עדי קול: אם לא היינו ביום האחרון של המושב הזה אנחנו - - -

<יונתן שפיגל: אני יודע.

<יונתן שפיגל: אנחנו סובלים מהיום האחרון הזה מאוד – חוקים מאוד חשובים שלנו, לא ברור מה הולך להיות איתם.

<יונתן שפיגל: אבל אני מניח שאם יתחילו מיד אחרי הבחירות או מיד אחרי ספין שאולי יהיה היום ולא יהיו בחירות, אני לא יודע.

<יונתן שפיגל: אז אם יתחילו מיד אחרי הדבר שלא יהיה שהוא יקרה היום אז יצליחו כנראה תוך שנה גם להעביר תיקון חקיקה אם תהיה הסכמה רחבה לגביו, ויהיה אפשר לטפל בזה.

<יונתן שפיגל: הגברת אתי אלטמן מאוד מיואשת כי היא רואה את זה כבר שנים וכלום לא קורה, ובצדק, וזה עצוב.

<יונתן שפיגל: כי מי שסובל בסוף זה בדיוק מי שאין לו את הפה ואת היכולת לבוא לכאן ואנחנו באים בשבילו.

<יונתן שפיגל: אבל אפשר בכמה צעדים פשוטים של אנשים שאכפת להם, ואני מכיר גם את רוב האנשים ואני יודע שאכפת להם, ואפשר לעשות את זה באמצעות צוות משותף כזה שיקום וירכז את הנושא.

<יעל ארקין: אני רוצה רק להוסיף משפט אחד, סליחה.

<יעל ארקין: מ"תנו לחיות לחיות" גם – יעל ארקין.

<יעל ארקין: אחת הבעיות, הוא נגע בזה לשנייה, אבל מאוד חשוב להדגיש, זה הנושא של התקציב.

<יעל ארקין: כלומר, אחת הבעיות שנתקלנו זה שמצאנו את עצמנו עם 40 כלבים.

<יעל ארקין: 40 כלבים – אתה צריך מקום בשבילם, אתה צריך לעקר ולסרס אותם.

<יעל ארקין: ואפשר גם להביא 400 ו-4,000.

<יעל ארקין: אין בעיה.

<יונתן שפיגל: בגלל זה עצרנו גם.

<יעל ארקין: כן.

<יעל ארקין: בגלל זה באיזשהו שלב עצרנו, כי כבר לא היה לנו איפה לשים כלבים.

<יעל ארקין: זה חייב להיות מלווה כמובן בתקציב.

עדי קול: - - - אין ספק.

עדי קול: חברת הכנסת תמר זנדברג?

תמר זנדברג: כן.

תמר זנדברג: תודה, תודה על כינוס הדיון הזה באמת ביום האחרון.

תמר זנדברג: אני רוצה להצטרף לדברים האחרונים שנאמרו ולהתקדם קצת לצעדים האופרטיביים ולהגיד שהקרבות זה באמת הביטוי הוויזואלי, המאוד מאוד אכזרי ומזעזע של העניין, אבל באמת כדי לאכוף צריך ללכת אחורה לעבירות קודמות, לעבירות של התעללות, של סחר ושל הרבעה, שנעשות עוד קודם, ובעצם המטרה שלהם זה להגיע בסופו של דבר לאותם קרבות שאנחנו רואים.

תמר זנדברג: וכאן הנושא גם עלה, גם בעקבות הכתבה בערוץ 1 וגם בעקבות כתבה גדולה שהייתה בעיתונות.

תמר זנדברג: בשבוע שעבר בשאילתה לשר לביטחון פנים שהתייחס לנושא.

תמר זנדברג: ואני רוצה להתייחס לנקודה הזו של הממשק בין המשרד לביטחון פנים והמשטרה ובין משרד החקלאות ופיתוח הכפר באכיפה.

תמר זנדברג: כי תראו, יותר מכל, התופעה הזו שציינת, של נפילה בין הכיסאות כביכול ואף אחד לא יודע, זו איזושהי תוצאה של אוזלת יד ושל קצת חוסר יכולת לקחת את התופעה כתופעה חשובה ומרכזית שמופנים אליה מאמצי אכיפה.

תמר זנדברג: השר לביטחון פנים במליאה ענה שהם מטפלים ואוכפים אבל רק כתוצאה מתלונות ולא באכיפה יזומה, כאשר אנחנו יודעים שהאינטרנט מלא ו"מפוצץ" במודעות, כמו שראינו חלק כאן, בפייסבוק וכולי, שפשוט זה רק ללכת ולאסוף ורק ללכת ולהגיע.

תמר זנדברג: כמובן שגורמי האכיפה המשטרתיים צריכים ליווי מקצועי, וטרינרי, של משרד החקלאות ופיתוח הכפר.

תמר זנדברג: יכול להיות שאחד הרעיונות שעלו, כתוצאה מהדיון במליאה, זה אולי יחידה מיוחדת של המשטרה שתהיה מוכשרת לכך ותהיה מלווה על ידי פקחי משרד החקלאות ופיתוח הכפר.

תמר זנדברג: לגבי משרד החקלאות ופיתוח הכפר, אני רוצה לומר: תראו, חברים, אני לא יודעת מי פה מייצג את משרד החקלאות ופיתוח הכפר.

תמר זנדברג: אני עובדת הרבה עם משרד החקלאות ופיתוח הכפר בנושאים של זכויות בעלי חיים, בעיקר בתעשיות המזון מן החי.

תמר זנדברג: עכשיו, בתעשיות המזון מן החי זה ברור – יש ניגוד אינטרסים והוא ברור: מצד אחד יש את האנשים שזה פרנסתם והציבור והצרכנים ויוקר המחייה וכל הדברים שאתם אומרים.

תמר זנדברג: ומצד שני יש את הנושא של זכויות בעלי החיים וההתעללות.

תמר זנדברג: כאן אין צד שני.

תמר זנדברג: זו התעללות נטו.

תמר זנדברג: זה פשוט בעלי חיים שסובלים לצורך – לקרוא לזה שעשוע זה באמת יהיה לשון סגינהור.

עדי קול: לצורך פרנסה - - -

<יונתן שפיגל: עבריינות בנאלית.

<קריאה: לא.

תמר זנדברג: זו עבריינות.

<יונתן שפיגל: עבריינות בנאלית.

תמר זנדברג: בסדר.

תמר זנדברג: מכל עבריינות יש מי שמתפרנס, אבל זאת לא - - -

<יולה רייטמן: - - - הצופים.

<ענבל פאינרו: אגב, זה ממש פרנסה.

<ענבל פאינרו: הבן אדם מאום אל-פאחם סוחר נשק גם.

<גלי דוידסון: - - -

עדי קול: לא - - -

תמר זנדברג: שוב, בניגוד לחקלאי, שאנחנו יכולים להגיד שזו פרנסה, שיש כאן באמת שני צדדים ושניהם אולי ראויים להגנה.

תמר זנדברג: פה זה, אין, זה התעללות נטו.

תמר זנדברג: זו תעשייה שהיא לא חוקית, אם בכלל אפשר לקרוא לזה תעשייה.

תמר זנדברג: ופה האכיפה שלנו צריכה להיות נטו מכוונת באמת להצלת הכלבים ולהכחדת הענף הזה.

תמר זנדברג: שוב, אם אפשר לקרוא לו כך.

תמר זנדברג: ולכן אני חושבת שכאן באמת הדיון הזה יכול להוות איזשהו קשירת קצוות ולקרוא.

תמר זנדברג: אם צריך חקיקה, אז אולי באמת ננסה בעזרת הארגונים להכין אותה לכנסת הבאה, אבל אני חושבת שכדאי לקשור את הקצוות בין גורמי האכיפה ולהגיע למצב שתהיה יחידת אכיפה מוכשרת, מיומנת, ושהיא minded ושהיא יוזמת, והרבה מהדברים האלה אפשר לתפוס אותם כבר בהתחלת התהליך ולא להגיע לסופו.

תמר זנדברג: תודה.

עדי קול: תודה רבה.

עדי קול: טוב, אנחנו ננסה לחלק את הדיון באמת לשלושה חלקים: אנחנו מדברים על סחר, על הרבעה ועל קרבות.

עדי קול: זה שלושה שלבים שונים שהאכיפה שלהם היא שונה, ואני רוצה להתחיל דווקא עם המשטרה.

עדי קול: מי מייצג את המשטרה פה?

עדי קול: אני רוצה שתתייחסי למספר דברים: גם לדברים שאתם עושים היום.

עדי קול: שאני מבינה שאתם עושים מאמצים גדולים ופרגנו לכם חלק מהגורמים.

<ענבל פאינרו: מאוד.

עדי קול: אבל אני רוצה רק להתייחס להצעה שעלתה גם מדובר "תנו לחיות לחיות" וגם מחברת הכנסת תמר זנדברג.

עדי קול: אני מבינה שיש בעיה תקציבית להקמת יחידה מיוחדת, אבל לצוות מיוחד, צוות משותף שלכם ושל משרד החקלאות ופיתוח הכפר ושל כל הגורמים שיטפל בנושאים.

עדי קול: מה צריך לעשות בשביל להקים צוות כזה?

<טובי בן שלום: טוב, אני באה מתחום החקירות, באגף החקירות והמודיעין של המשטרה, ואנחנו בעצם, החלק של החקירות זה החלק שבו, כשמתלונן מישהו, כשיש תלונה על, כשמישהו עד להתעללות בבעלי חיים.

<טובי בן שלום: כלומר, אנחנו הקצה שמטפל במקרים כשיש תלונה.

עדי קול: אבל מי האחראי?

<טובי בן שלום: לגבי השאלה שלך: מה צריך לעשות?

<טובי בן שלום: זו כבר חשיבה עירונית רחבה.

<טובי בן שלום: ואני כן רוצה לספר לוועדה, אולי דברים שהם כבר יודעים, אולי דברים שכבר עלו קודם: שכן היה צוות בין-משרדי, וכן יש שיתוף פעולה בין גורמי האכיפה החיצוניים.

<טובי בן שלום: כי יש מספר גורמים הרי שמניתם, שעוסקים באכיפה של הנושא.

עדי קול: היה צוות?

<טובי בן שלום: היה צוות בין-משרדי.

עדי קול: מתי?

<טובי בן שלום: כן.

<יונתן שפיגל: לא לעניין הזה.

<יונתן שפיגל: היה צוות שהוקם - - -

<טובי בן שלום: לא, בצער בעלי חיים.

<טובי בן שלום: עורכת הדין אירין מפרקליטות מחוז חיפה, שהיא מאוד minded לנושא.

<טובי בן שלום: גם אנחנו באח"מ, בלי קשר לזה שיש יחידה מיוחדת שעוסקת בצער בעלי חיים.

<טובי בן שלום: יש גורמים מיוחדים - - -

עדי קול: רגע, אז השאלה, קודם כל, השאלה שלי היא למה את זאת הדוברת של המשטרה ולא מי שמייצג את הצוות המיוחד?

עדי קול: למה - - -?

<טובי בן שלום: לא, אני לא הסברתי.

<טובי בן שלום: זה לא - - -, זה צוות - - -

עדי קול: לא, לא, אבל נמצא כאן רב פקד שמעון קדוש שהוא ממדור הגנת הסביבה, אגף המבצעים.

עדי קול: אני שואלת למה אנחנו מדברים על חקירות אם חקירות זה - - - ולא - - -?

<שמעון קדוש: אני יכול להציג את הנושא מההיבט שלנו אם את רוצה, גברתי.

<שמעון קדוש: אני רב פקד שמעון קדוש.

<שמעון קדוש: אני עוסק בנושא כמעט שנה וחצי ועונה לפניות של הציבור ומטפל בנושא יחד עם תחנות המשטרה בשטח.

<שמעון קדוש: זאת אומרת, ברגע שאני מקבל פנייה; למשל: קיבלתי המון פניות מגברת ענבל פאינרו, ויחד עם הגברת ענבל פאינרו היינו בישיבה במועצת ירכא, ועשינו פעילות בירכא - - -

עדי קול: אבל אתה, למה אתה לא יוזם חקירות בנושא הזה?

<שמעון קדוש: אני לא יכול ליזום חקירות כי אני אדם, אני מדור אחד, בן אדם אחד בכל הארץ.

<גלי דוידסון: אני יכולה - - -, מבחינה ארגונית, - - - מבחינה ארגונית מה - - -

<טובי בן שלום: צריך להסביר את המבנה.

<שמעון קדוש: המבנה של המדור הוא כזה שאני מוניתי כקצין שמתכלל את העסק בכל תחנות המשטרה.

<שמעון קדוש: אני לא יכול לחקור בכל הארץ כי אני בודד, אבל אני מחבר בין המתלוננים, בין המידעים לבין הקצינים שאחראים בתחנות כדי שהטיפול יהיה הכי טוב.

<שמעון קדוש: וחיברתי את הגברת ענבל פאינרו יחד איתי בתחנת עכו עם קצין החקירות ועם קצין המודיעין, וטיפלנו בהרבה פניות וחילצנו הרבה כלבים מיד.

עדי קול: זאת אומרת אבל שהיום אין אף גורם במשטרה שאחראי ליזום חקירות, לטפל בנושא הזה, להתמקצע בנושא של קרבות כלבים.

עדי קול: לא קרבות כלבים – הטיפול - - -

<שמעון קדוש: בכל תחנה יש חוקרים שמטפלים בזה.

<שמעון קדוש: אין בעיה.

<שמעון קדוש: לא צריך ליזום צוות ארצי שיטפל בזה.

<שמעון קדוש: בכל תחנה יש צוות חקירות שאמור לטפל בתלונות האלה.

עדי קול: רק אם יש תלונות.

<קריאה: זהו - - -

<קריאות: - - -

<יונתן שפיגל: מה שהוא בדרך כלל עושה, הוא מעביר את זה למשרד החקלאות ופיתוח הכפר, מה שהצוות - - -

<שמעון קדוש: לא.

<שמעון קדוש: ברגע שיש פנייה אלינו, אם זה פנייה שפורסמה בפייסבוק למשל: בחור מחולון שמארגן קרבות כלבים.

<שמעון קדוש: מיד, באותו הרגע, בערב יום העצמאות, עם כל הלחץ של המשטרה, יזמתי פעילות של הבילוש שהלכו לבית שלו והם בדקו בבית שלו אם באמת יש שם משהו.

עדי קול: רק שאני אבין, מה שצריך בשביל זה זה שהארגונים ישבו על הפייסבוק, יחפשו את הגורמים האלה, ייכנסו ל-yad 2, יפנו אליכם, ורק אז אתה תיצור קשר עם מישהו מהמשטרה.

עדי קול: זה תהליך ארוך, מסורבל ותלוי בעבודה של הארגונים.

<שמעון קדוש: נכון.

<שמעון קדוש: אבל יחד עם זאת המשטרה לא מטפלת בכל הנושא של הרבעת כלבים או מכירת כלבים.

<שמעון קדוש: אין לנו עסק עם זה.

<שמעון קדוש: - - - לא יכול לטפל בזה.

עדי קול: נכון.

עדי קול: לכן לא שאלתי אתכם לגבי זה.

עדי קול: אמרתי - - -

<שמעון קדוש: לגבי קרבות הכלבים אין לנו מישהו שישב על מחשב ויסתכל כל הזמן מה - - -

עדי קול: אז עכשיו תספרו לי מה זה הצוות המיוחד שהוקם?

עדי קול: מה זה הצוות המיוחד?

<יונתן שפיגל: זה לא קשור.

<יונתן שפיגל: זה סתם.

<יונתן שפיגל: לא קשור.

<טובי בן שלום: רגע, אני רק רציתי להשלים.

<טובי בן שלום: אני רק אשלים את מה שהתחלתי ואני מקווה – ברשותך, אם זה בסדר – אני אולי הטעיתי.

<טובי בן שלום: הוועדה הזאת לא מתקיימת על בסיס שוטף.

<טובי בן שלום: הייתה ועדה שהוקמה בהנחיית היועץ המשפטי לממשלה ואז ישבנו, בראשותה של עורכת הדין אירין מפרקליטות מחוז חיפה, שהיא מאוד minded לנושא.

<טובי בן שלום: וישבנו יחד איתה, עם הנציגים ממשרד החקלאות ופיתוח הכפר, והנציגים מהמשרד להגנת הסביבה, והנציגים מהשירותים הווטרינריים, וכמובן אנחנו, המשטרה.

<טובי בן שלום: כשאני אומרת משטרה אני צריכה להגיד שיש שני, יש חלוקה - - -

עדי קול: מה הייתה המטרה של - - - הזה?

<טובי בן שלום: הצוות היה לטייב את העבודה המשותפת, למנוע כפילות, לעזור, להפוך – אני לא אגיד מכפילי כוח, - -

<יונתן שפיגל: באופן כללי.

<טובי בן שלום: - - אבל הרעיון היה לתת יותר קשב ארגוני לנושא הזה וגם תיאום.

<טובי בן שלום: גם תיאום.

עדי קול: זה לא התעסק באופן מיוחד בנושא הזה, שזה היה של סחר, הרבעה וקרבות כלבים.

<טובי בן שלום: לא.

<טובי בן שלום: עכשיו את נכנסת לנושא אחר.

<טובי בן שלום: זה חלק מהדברים שגם התווינו.

<טובי בן שלום: יש הפרדה, יש חלוקת עבודה, בדיוק כדי לא לדרוך האחד על השני וכדי להבטיח טיפול מיטבי.

<טובי בן שלום: וגם מכיוון שיש דברים שהם עבירות ליבה של המשטרה, ויש דברים שהם לא עבירות ליבה של המשטרה.

<טובי בן שלום: אין לנו שום עדיפות, שום מומחיות, שום יכולת להתעסק עם הרבעה של כלבים.

<טובי בן שלום: אין לנו עדיפות על זה.

<טובי בן שלום: איך שלא תהפכי את זה אין לנו עדיפות.

<טובי בן שלום: חבל על המשאבים שלנו.

<טובי בן שלום: הציבור משלם לנו מיסים כדי לתעל את - - - הנכונה.

עדי קול: רגע, אף אחד לא ביקש שאתם תטפלו בזה.

עדי קול: אבל ברור שאם יהיה שיתוף פעולה בין הצוותים אתם תדעו מה הם מתעסקים, מתי הם מתעסקים בזה - - - הרבעה, מתי – תוכלו לעבוד ביחד, אז תגיעו לתוצאות.

עדי קול: זה הטיוב שאת מדברת עליו.

<טובי בן שלום: אז בנושא של שיתוף הפעולה, אני מאוד אשמח שאחרים כמו רב פקד שמעון קדוש.

<טובי בן שלום: זה הג'וב שלו.

<טובי בן שלום: זה החלק שלו.

<שמעון קדוש: אני רוצה לציין.

<שמעון קדוש: אנחנו נותנים אחת לחודשיים, חודש וחצי, יחד עם המשרד להגנת הסביבה, יחד עם משרד החקלאות ופיתוח הכפר, יש לנו פורום מסודר שיושב אחת לכמה זמן ואנחנו מעדכנים.

<שמעון קדוש: גם רשות הטבע והגנים.

<שמעון קדוש: יושבים ביחד, מעדכנים אחד את השני בכל הפעילות שמתבצעת, ומשתדלים איכשהו לסנכרן כדי שאני לא אדרוך עליו והוא לא ידרוך עליי.

<שמעון קדוש: יש פעילות באום אל-פאחם שאני העברתי לו שהוא יטפל, ואכן הצוות שלו טיפל.

<שמעון קדוש: אני לא יודע מה התוצאות כי לא בדקתי עד היום - - -

עדי קול: רגע.

עדי קול: אז אתה רואה שזו כבר בעיה.

עדי קול: אם אתה מעביר משהו ואתה לא עוקב אחריו ולא יודע מה התוצאות, אז זה אומר שאין אף אחד שעושה מעקב, שמסתכל על התופעה הזאת באופן יעיל ורואה מה קורה.

<שמעון קדוש: אני לא יכול לעקוב.

<שמעון קדוש: אני לא המבקר שלו.

<שמעון קדוש: אני לא מבקר.

עדי קול: לא צריך פיקוח כדי לדעת מה קורה.

<טובי בן שלום: הוא מתכוון שעבירות שלפתחנו אנחנו עוקבים.

<טובי בן שלום: עבירות שהן לא לפתחנו - - -

עדי קול: אני מבינה מה אתם אומרים.

<יונתן שפיגל: שלא לדבר על העמדה לדין, דרך אגב.

עדי קול: שוב, אני מבינה שאתם נותנים מענה כשאתם מקבלים פניות הציבור.

<טובי בן שלום: זה אנחנו - - -

עדי קול: זה אנחנו.

עדי קול: אתם נותנים.

עדי קול: זה הכול.

<טובי בן שלום: וגם אני רוצה להגיד משהו, אולי קצת להסביר: מדור הגנת הסביבה הוא מדור שהוא מומחה תוכן.

<טובי בן שלום: הוא הגורם המקצועי שלי.

<טובי בן שלום: איתו אני מתייעצת כשיש לי מקרים מיוחדים שאני לא יודעת מה, אם יש.

<טובי בן שלום: מהרמה אפילו הלוגיסטית של מה לעשות עם סוס שהתעללו בו, למרות שזה - - -

עדי קול: טוב.

עדי קול: שוב, אני מבינה את זה.

<טובי בן שלום: אבל הוא הגורם המקצועי.

<טובי בן שלום: הוא גם עושה בקרות על תיקים.

<טובי בן שלום: אני רוצה להגיד איזו מילה אחת: זה נושא שהוא באמת, לי באופן אישי הוא מאוד יקר וחשוב, ואני יודעת שיש פספוסים.

<טובי בן שלום: אני יודעת שיכולים להיות מקרים שבהם אפשר היה לעשות את זה הרבה-הרבה יותר טוב, אבל היום אנחנו כבר עכשיו עושים את זה הרבה-הרבה יותר טוב, מתוך קשב ארגוני, מתוך דאגה באמת לנושא הזה, וזה נושא שהוא.

<טובי בן שלום: אנחנו מוציאים חוזרים שוטפים על זה, נעשות בקרות.

<טובי בן שלום: אני שיושבת במטה, אני יכולה לראות - - -

עדי קול: אבל סליחה, אני חייבת להגיד לך: זה לא מספיק טוב.

עדי קול: העבודה לא מספיק טובה.

<טובי בן שלום: - - -

עדי קול: לא.

<טובי בן שלום: אני חושבת שגם הנתונים הם בסך הכול; טוב, אני חושבת שהמצב הוא לא כל כך - - -

עדי קול: את רוצה להגיד שהמצב הוא לא כל כך גרוע?

עדי קול: אני חושבת שהמצב מאוד גרוע.

<טובי בן שלום: לא.

<טובי בן שלום: אני רוצה להגיד שתמיד אפשר לשפר, תמיד יכול להיות יותר טוב.

<טובי בן שלום: לטעמי גם.

<טובי בן שלום: בכל תחום.

<טובי בן שלום: בכל התחומים.

<טובי בן שלום: ואני חושבת שיש קשב ארגוני.

<טובי בן שלום: אני לא רוצה להגיד איך זה נראה - - -

עדי קול: אז אני רוצה להגיד לך שהקשב הארגוני הזה הוא לא מספיק, ומשהו לא עובד בדרך שבה אתם עובדים, וצריך למצוא דרך לפעול בצורה אחרת כדי שיהיה פתרון יותר טוב.

עדי קול: אני מבינה שכשאתם מקבלים פנייה אתם מצליחים למצוא קשב ארגוני לטפל בה.

עדי קול: זה לא מספיק טוב.

<מריאנה אוליצקי: זה גם לא נכון.

<מריאנה אוליצקי: אם תתנו לי דקה אני - - -

עדי קול: מי את?

<מריאנה אוליצקי: שמי מריאנה אוליצקי.

<מריאנה אוליצקי: אני דוברת ארגון p.t.r.o.a – הארגון לשמירה על זכויות בעלי חיים.

<מריאנה אוליצקי: אנחנו בדיוק מתעסקים בחקר ואיסוף נתונים.

עדי קול: נו, אז ניתן לך רשות דיבור לשתי דקות.

<מריאנה אוליצקי: עכשיו?

עדי קול: עכשיו.

<מריאנה אוליצקי: אוקיי.

<מריאנה אוליצקי: אז אנחנו מכירים.

<מריאנה אוליצקי: הארגון שלנו מתעסק בדיוק בנושא הזה, בעצם באיסוף מידע, בנתונים על עבירות על חוק צער בעלי חיים.

<מריאנה אוליצקי: כמובן שאנחנו גם מתעסקים בנושא של קרבות כלבים בתקופה האחרונה.

<מריאנה אוליצקי: לפני שנה וחצי כבר היינו בוועדה אחרת בכנסת בנושא סחר בבעלי חיים, אחרי שעשינו תחקיר מאוד מקיף במשך שנה - - - כפר קאסם, שכל הנושא שלו היה סחר בבעלי חיים לא חוקי.

<מריאנה אוליצקי: הבאנו המון נתונים.

<מריאנה אוליצקי: עשינו תחקיר מאוד גדול, גם - - -

עדי קול: אני מבקשת.

עדי קול: שוב, אני רציתי עכשיו לעבור נקודתית, לא היסטורית מה עשיתם, אלא מה עכשיו את עושה?

עדי קול: מה את יכולה להוסיף עכשיו?

<מריאנה אוליצקי: אז שנייה.

<מריאנה אוליצקי: רק הנושא הזה.

<מריאנה אוליצקי: שנייה.

<מריאנה אוליצקי: לא היסטורי.

<מריאנה אוליצקי: הבאנו המון חומרים: חומרים מצולמים, מעקבים במשך שנה.

<מריאנה אוליצקי: שכל אחד מהתחקירים ארך כשנה.

<מריאנה אוליצקי: חומרים מסודרים, מצולמים, כולל מי מעורב, מי אשם, מי מוביל, מי מוכר למי, מי עושה מה.

<מריאנה אוליצקי: הבאנו אותם גם למשטרה וגם למשרד החקלאות ופיתוח הכפר.

<מריאנה אוליצקי: תיקים מסודרים עם השם של הבן אדם, כתובת.

<מריאנה אוליצקי: הכול מתועד, מצולם.

<מריאנה אוליצקי: כלום לא נעשה.

<מריאנה אוליצקי: אמרו לנו: תודה רבה, התיקים מדהימים – גם במשטרה, גם במשרד החקלאות ופיתוח הכפר.

<מריאנה אוליצקי: יופי של חקירה עשיתם, התיקים מדהימים.

<מריאנה אוליצקי: כלום.

<מריאנה אוליצקי: שום דבר לא קרה.

<מריאנה אוליצקי: שום דבר לא זז.

<מריאנה אוליצקי: אף - - - מחר אנחנו עושים פשיטה בפארק הירקון על הנושא של סוסי הפוני וההתעללות בסוסי הפוני.

<מריאנה אוליצקי: הבנו שכלום לא קרה.

עדי קול: טוב, תודה.

עדי קול: אני מודה לך.

עדי קול: אנחנו שומעים מהארגונים את - - - האלה ואתם ממשיכים להגיד לי שאתם עושים את מירב המאמצים וזה לא נראה ככה.

עדי קול: אני רוצה לפנות למשרד החקלאות ופיתוח הכפר.

<רואי קליגר: בבקשה.

<רואי קליגר: שמי רואי ואני מנהל יחידת האכיפה של משרד החקלאות ופיתוח הכפר.

<רואי קליגר: אנחנו נתחלק בתשובה בין שלושתנו – עורך הדין ג'ריס גנטוס ודוקטור נירית ציפורי.

<רואי קליגר: קודם כל, אני רוצה להגיד שאנחנו עושים ועושים הרבה מאוד.

<רואי קליגר: חבל שהגברת ענבל פאינרו לא ציינה, בחרה לציין רק את המשטרה, אבל זה ישמע קטנוני מצידי, אז נעבור על זה.

<רואי קליגר: אנחנו עושים, נענים לפניות.

<רואי קליגר: גם הגברת אתי אלטמן, חבל שהיא אמרה שלא נענים לפניות, אבל נענים לכל פנייה.

<רואי קליגר: יכול להיות שזה לא משביע את רצון הציבור?

<רואי קליגר: אני לא מתווכח עם זה.

<רואי קליגר: אני בהחלט קונה בשתי ידיים את מה שהציע עורך הדין יונתן שפיגל: לעשות ועדה ולהיות שותפים בה בכדי לעשות יותר.

<רואי קליגר: אני שותף ראשון.

עדי קול: שותף ראשון – אתה צריך ליזום אותה כרגע.

<רואי קליגר: לא.

<רואי קליגר: מה שהציע עורך הדין יונתן שפיגל זו היוזמה של אותו איגוד כוחות, גם עם הארגונים, גם עם הרופאים הרשותיים, גם עם המשטרה וגורמי האכיפה.

<רואי קליגר: אני מוכן להיות שותף.

<רואי קליגר: אין - - -

עדי קול: לא, לא, לא, שנייה.

עדי קול: אתה משרד החקלאות ופיתוח הכפר.

עדי קול: אתה צריך - - -

<רואי קליגר: אני לא אספר פה, אני לא רוצה להגיד, לא בבכי ולא בנהי – לא חסר לנו כוח אדם ולא כלום.

<רואי קליגר: אני רק רוצה להגיד - - -

עדי קול: רגע, לא, לא, תסלח לי שנייה.

עדי קול: משרד החקלאות ופיתוח הכפר צריך להוביל יוזמה כזאת של הקמת צוות כזה, לא הארגונים צריכים להוביל אותו.

עדי קול: הארגונים לא יכולים.

<רואי קליגר: אז אם אני אגיד לך שאין לי סמכות על פי חוק כלבים מסוכנים, אז את תגידי: אתה פוטר את עצמך?

<רואי קליגר: אתה מתחמק?

<רואי קליגר: לא, אני שותף.

עדי קול: לא.

עדי קול: רגע, אין לך סמכות להקים צוות, שולחן עגול, לדיאלוג בין הגופים השונים?

<רואי קליגר: זה לא דיאלוג.

עדי קול: לא צריך סמכות בחוק.

<רואי קליגר: זה לא דיאלוג

עדי קול: שנייה.

עדי קול: לא צריך סמכות בחוק בשביל זה.

עדי קול: בשביל להקים צוות שבו כולם שותפים ומדברים אחד עם השני - - -

<רואי קליגר: אבל גברתי היושבת ראש, אני מסביר לך, אין לי סמכות, אין לי סמכות על פי חוק - - -

עדי קול: לשולחן עגול אתה לא צריך, אתה לא צריך סמכות חקיקתית לעשות, כדי לקיים - - -

<רואי קליגר: לפעול לאכוף צריך סמכות?

עדי קול: לא.

עדי קול: כרגע לא דיברנו על לאכוף.

עדי קול: דיברנו על להקים שולחן.

<רואי קליגר: אבל כל הכוונה.

<רואי קליגר: מה הציפייה פה מהציבור שיושב כאן?

<רואי קליגר: שתהיה יותר אכיפה, שתהיה יותר - - -

עדי קול: אבל לא בהכרח אתה.

עדי קול: ברגע שיש שולחן עגול - - -

<רואי קליגר: אז הנה, יש פה יוזמה ברוכה.

<רואי קליגר: למה לא לקדם את זה?

<רואי קליגר: למה לא לתפוס את זה בשתי ידיים?

<רואי קליגר: אני שותף.

<רואי קליגר: אני שותף.

עדי קול: לא.

עדי קול: אבל היוזמה צריכה להיות יוזמה של הגופים הממשלתיים ולא של הארגונים.

עדי קול: אני יכולה ליזום שולחן עגול.

עדי קול: הנה, זה השולחן.

עדי קול: אם הכנסת הייתה ממשיכה הייתי אומרת לכם: בואו לפה, השולחן עגול, בואו נשב ונדבר כאן סביב הוועדה.

עדי קול: אבל הכנסת לא ממשיכה, ולכן הדיון הזה הוא יהיה כרגע דיון אחד.

עדי קול: אני מקווה מאוד שיימשך בכנסת הבאה.

עדי קול: אבל כרגע מישהו צריך לקחת על עצמו את היוזמה.

עדי קול: לא, אני עוד לא דיברתי על האכיפה.

עדי קול: דיברתי על ליזום את השולחן העגול.

עדי קול: ליזום את העובדה שאנחנו עכשיו הולכים להיות נציג של כל אחד מהארגונים, נציג של משרד החקלאות ופיתוח הכפר, נציג של הווטרינרים הרשותיים, נציג של המשטרה.

עדי קול: אנחנו יושבים ומתחילים לעבוד ביחד.

עדי קול: למה אתה לא יכול ליזום שולחן עגול לדיון בנושא?

<רואי קליגר: אז קודם כל יש.

<רואי קליגר: יש כמה מעגלים.

<רואי קליגר: המעגל שרב פקד טובי בן שלום הזכירה זה מעגל בתחום המשפטי, אצל אותו עורך דין - - -

עדי קול: נכון.

עדי קול: לא עליו דיברתי.

<רואי קליגר: יש מעגל נוסף של מעגל האכיפה, שאנחנו יושבים.

<רואי קליגר: יושבים, מתאמים ומתואמים בכדי לפעול.

<רואי קליגר: הציע עורך הדין יונתן שפיגל מעגל נוסף, ועוד פעם, לזה אמרתי שאני מוכן.

<רואי קליגר: אנחנו מוכנים להיות שותפים לזה.

עדי קול: אני שואלת אותך למה אתה לא מוכן ליזום אותו?

<רואי קליגר: אנחנו ניזום.

עדי קול: תיזום אותו.

<רואי קליגר: אני לא אמרתי שאני לא מוכן.

עדי קול: לא, אמרת: אני מוכן להיות שותף.

עדי קול: אני רוצה שאתה תיזום את המפגש.

<רואי קליגר: מוכנים ליזום.

<רואי קליגר: אין שום בעיה.

עדי קול: תיזום את הצוות המשותף הזה.

<רואי קליגר: ואנחנו נשמח לתת גם – הוועדה הזאת, אני מניח שהיא לא תתקיים פעם נוספת.

<רואי קליגר: אולי בתפאורה אחרת – אבל אנחנו נשמח, אנחנו נשמח - - -

<שלומית אבינוח: תוכל להגיש את זה כהמלצה - - -

<רואי קליגר: מזכירות הוועדה.

<רואי קליגר: מצוין.

<רואי קליגר: אנחנו נשמח גם לתת דין וחשבון בזמן הקצוב שייקבע פה - - - אבל אני רוצה, בבקשה, גברתי היושבת ראש, כמה דברים.

<רואי קליגר: פה באמת נעים, נוח.

<רואי קליגר: יושבים פה כמה וכמה נציגים מכל מיני ארגונים ורשויות ונציגי ציבור.

<רואי קליגר: אני אחד מהם כנציג ציבור.

<רואי קליגר: לא מקובל עליי שאת הביקורת מעבירים בצורה איומה ונוראה בגלל - - -

עדי קול: תסלח לי.

<רואי קליגר: לא, רגע, אני רוצה להשמיע את דבריי.

עדי קול: אנשים - - -

<רואי קליגר: למה לא להתייחס לזה?

עדי קול: אני אשמח שתתייחס לזה - - - אבל - - -

<רואי קליגר: אם נציגת P.T.R.O.A. יושבת פה, שאני פוגש אותה רק בוועדות בכנסת, מתהדרים; דרך אגב, בכתבה האחרונה, כשפתחתם את האירוע, מה אמר החבר שלה לעבודה?

<רואי קליגר: שבאמת יש לה יכולות בלתי רגילות.

<רואי קליגר: שאלה אותו הכתבת: נו?

<רואי קליגר: אמר: אני לא יכול לשתף אף אחד.

<רואי קליגר: אני לא יודע מה המניעים שלו.

<רואי קליגר: אז להתהדר פה שיש לנו הרבה מאוד חומרים, העברנו את זה, - -

<מריאנה אוליצקי: אבל החומרים האלה אצלכם.

<מריאנה אוליצקי: החומרים האלה אצלכם.

<רואי קליגר: - - ולסגור את זה בזה שאומרים: הם לא עושים שום דבר – זה מקומם אותי.

<מריאנה אוליצקי: - - -

<יונתן שפיגל: - - -

<רואי קליגר: אגב, זה לא יעצור אותנו מלעשות ולהמשיך לעשות.

<מריאנה אוליצקי: אנחנו לא יכולים - - -

<רואי קליגר: זו לא צורה להציג דברים.

עדי קול: תסלח לי.

עדי קול: אני הבנתי.

עדי קול: אני מבינה.

עדי קול: הם מדברים מדם ליבם ואתה מדבר מדם ליבך - - -

<רואי קליגר: מצוין.

<רואי קליגר: אבל אני מצפה - - - הדברים מהוועדה המכובדת הזאת.

<רואי קליגר: שהוועדה המכובדת לא תיתן או תגיד את דבריה או תתייחס לזה שלא ייתכן שצולבים בנו, כי אנחנו עושים את עבודתנו.

<רואי קליגר: אם לא מספיק – בעד זה אנחנו קשובים.

<ענבל פאינרו: הנה תלונה מינואר שטופלה במארס, אם הוא רוצה לראות.

עדי קול: סליחה.

עדי קול: סליחה.

עדי קול: אוקיי.

עדי קול: תלונה מינואר שטופלה במארס זה בסדר גמור.

עדי קול: אני רוצה - - -

<ענבל פאינרו: שלא טופלה.

<ענבל פאינרו: שלא טופלה.

עדי קול: סליחה.

עדי קול: אני מבקשת אתכם, תעצרו רגע את הדברים.

עדי קול: אתם אמרתם.

עדי קול: נתתי לכם הזדמנות לקבל את רשות הדיבור ועכשיו אני מבקשת ממשרד החקלאות ופיתוח הכפר.

עדי קול: משרד החקלאות ופיתוח הכפר, יש פה בעיה.

עדי קול: הבעיה לא פתורה.

עדי קול: אני לא מוכנה לקבל את התשובה שאתם עושים מספיק.

עדי קול: אתם לא עושים מספיק.

עדי קול: אני רוצה ממך שני דברים - - -

<רואי קליגר: אני לא אמרתי: "עושים מספיק".

<רואי קליגר: אמרתי: אנחנו עושים.

<רואי קליגר: ולפי דברייך, הצעתך, אנחנו ניזום עוד פורום אכיפה.

<רואי קליגר: ואני אבקש שחבריי, חברתי, ימשיכו את ההתייחסות.

<ג'ריס גנטוס: טוב, ברשותכם, ברשות גברתי, אני רק מבקש להגיד מהפן המשפטי כמה עניינים: - - - חשוב מאוד לחלק בין חוק הסדרת הפיקוח על כלבים והתקנות שהותקנו על פי, בענייננו, תקנות להחזקה וייבוא של כלבים מסוכנים; וחוק צער בעלי חיים.

<ג'ריס גנטוס: אני מדבר בהתחלה על חוק הסדרת הפיקוח על כלבים והתקנות שלפיהם.

<ג'ריס גנטוס: חוק הסדרת הפיקוח על כלבים, כל הסמכויות שעל פי החוק הזה הן נתונות לרופאים הרשותיים.

<ג'ריס גנטוס: יש להם את הקשיים שלהם, אבל עובדים, פחות, יותר, אבל הם עובדים לפי החוק הזה.

<ג'ריס גנטוס: הסמכות לתפוס בעלי חיים שעברו - - -

עדי קול: שמת לב אבל?

עדי קול: אני מבינה אותך.

עדי קול: אני רק אומרת שאתה מתחיל להגיד מה לא בסמכותך.

<יונתן שפיגל: שהשר הממונה על החוק זה שר החקלאות ופיתוח הכפר.

<ג'ריס גנטוס: רק שנייה, גברתי.

<ג'ריס גנטוס: אני מתחיל בקושי ומסיים בפתרון.

<ג'ריס גנטוס: רק אם גברתי תיתן לי שני משפטים.

עדי קול: אני רק רוצה להעיר את תשומת לבך לזה - - -

<ג'ריס גנטוס: אם גברתי תיתן לי שני משפטים.

<ג'ריס גנטוס: גברתי, תאמיני לי שתקבלי ממני את התשובה ותשובה שתשביע את רצונך.

עדי קול: אני אשמח לשמוע.

<ג'ריס גנטוס: אז לעניין הכלבים המסוכנים זה כלבים שמוגדרים על פי גזע או תכונות גזע או שבעצם התנהגות, עם כלבים מסוכנים, ואז יש עליהם הגבלות, על יבוא.

<ג'ריס גנטוס: אין איסור על החזקה אלא בתנאי שהכלבים האלה עברו סירוס, עיקור ורישיון.

<ג'ריס גנטוס: יש אפשרות להחזיק אותם.

<ג'ריס גנטוס: מי שמפר את ההוראות האלה, מוסמך רופא וטרינר רשותי לתפוס את הכלבים האלה.

<ג'ריס גנטוס: אנחנו ערים לבעיות ולכן אנחנו יוזמים תיקון לחוק הסדרת הפיקוח על כלבים, לקחת בו סמכויות נוספות על פי החוק הזה.

<ג'ריס גנטוס: יזמנו תיקון לחוק, ואנחנו ניקח סמכויות, ואנחנו נתחיל גם בעצמנו, כי אנחנו מכירים את הבעיה ואנחנו רוצים לעבוד לפי החוק, לפעול לפי החוק ולהפעיל אותו במשרד החקלאות ופיתוח הכפר.

<ג'ריס גנטוס: זה דבר אחד.

<יונתן שפיגל: מתי מגישים תזכיר חוק?

עדי קול: מה זאת אומרת?

<ג'ריס גנטוס: במשרד החקלאות ופיתוח הכפר - - - לפי החוק הזה.

עדי קול: רגע, השאלה הייתה: יש כבר תזכיר חוק?

<ג'ריס גנטוס: כן.

<נירית ציפורי: כן.

<נירית ציפורי: מ-2009.

<ג'ריס גנטוס: כן.

<ג'ריס גנטוס: יש טיוטה שמתגלגלת בין משרד המשפטים ומשרד החקלאות ופיתוח הכפר להערות הציבור.

<יונתן שפיגל: מ-2009?

<ג'ריס גנטוס: אבל יש.

<ג'ריס גנטוס: עובדים על זה.

<ג'ריס גנטוס: עובדים על זה.

עדי קול: מ-2009?

<ג'ריס גנטוס: אני לא יודע להגיד בדיוק אבל עובדים על זה, ואנחנו נדאג - - -

עדי קול: לא, כי אם עובדים על זה מ-2009 ועוד לא הצלחתם להניח את הצעת החוק פה, בכנסת - - -

<ג'ריס גנטוס: גברתי, אנחנו נדאג לקדם את זה.

<ג'ריס גנטוס: וחבריי פה מ"תנו לחיות לחיות" גם יודעים להגיד שהצעות חוק שמשרד החקלאות ופיתוח הכפר יזם ומעוניין בהם בנושא צער בעלי חיים קודמו תוך תקופות מאוד-מאוד קצרות.

<יונתן שפיגל: בדיוק.

עדי קול: אז השאלה היא מה קרה עכשיו?

<נירית ציפורי: הסדרת הפיקוח זה בוועדת הכלכלה וזה משהו אחר.

<ג'ריס גנטוס: זה משהו.

<ג'ריס גנטוס: גברתי, יש משהו.

<ג'ריס גנטוס: זה נמצא בוועדת הכלכלה.

<ג'ריס גנטוס: יש משרדים אחרים שיש להם מה להעיר על זה.

<ג'ריס גנטוס: זה תיקון גדול.

<ג'ריס גנטוס: אני לא בעצמי מטפל בזה, אבל מטבע הדברים זה דברים שלוקחים זמן.

<נירית ציפורי: אנחנו יזמנו.

<נירית ציפורי: אנחנו לא מעכבים את זה.

<ג'ריס גנטוס: לעניין השני, המקביל, של חוק צער בעלי חיים: אנחנו עושים.

<ג'ריס גנטוס: עשינו, עושים ונמשיך לעשות.

<ג'ריס גנטוס: יכול להיות שיגידו שלא מספיק, אבל תמיד השאיפה היא להשתפר.

<ג'ריס גנטוס: אם אני אביא נתונים יבשים מספרית, אפשר לראות, ושלחנו את זה בהתייחסות שלנו לוועדה, אנחנו רואים עלייה בכל שנה בטיפול שלנו בנושא צער בעלי חיים.

<ג'ריס גנטוס: בנושא הספציפי הזה - - -

עדי קול: רגע.

עדי קול: אנחנו רואים ירידה בכמויות ההרבעה בארץ?

<ענבל פאינרו: עלייה.

<קריאה: - - -

<נירית ציפורי: זה לא המקום הנכון.

<ג'ריס גנטוס: שוב, גברתי, זה חוק הסדרת הפיקוח על כלבים.

<ג'ריס גנטוס: זה לא חוק צער בעלי חיים.

<ג'ריס גנטוס: אי אפשר לעשות פה ערבוב.

<ג'ריס גנטוס: אנחנו אנשי חוק.

<ג'ריס גנטוס: אפשר למצוא את הפתרון במסגרת החוק.

<ג'ריס גנטוס: לא כי בא לי הבוקר.

<ג'ריס גנטוס: אני מסוגל מבחינתי ואני אשמח לצאת מחר בבוקר, להחרים כל כלב מכל מקום, שהכלב הזה מסוכן, אבל אני לא מוסמך.

<ג'ריס גנטוס: אני איש חוק.

<ג'ריס גנטוס: אני איש חוק.

עדי קול: אז תגיד לי מה סמכותך.

<ג'ריס גנטוס: הסמכות שלי היא ללכת ולהחרים כלב, להחרים בעל חיים ולפעול לפי החוק, אם בעל החיים הזה עברו בו התעללות או עבירות לפי החוק.

<ג'ריס גנטוס: אני מוסמך - - -.

<ג'ריס גנטוס: אנחנו עושים את זה.

<ג'ריס גנטוס: מאות ואפילו אלפי בעלי חיים הוחרמו בשנים האחרונות.

<ענבל פאינרו: ומחזירים.

עדי קול: יש עלייה בכמות ההחרמות?

<ג'ריס גנטוס: בכמות ההחרמות?

<ג'ריס גנטוס: בוודאי.

<ג'ריס גנטוס: כל השנים יש עלייה בכמות הפעילות ויש עלייה בתקציבים.

עדי קול: ומה עושים עם הכלבים המוחרמים?

<ג'ריס גנטוס: מה עושים עם הכלבים?

<ג'ריס גנטוס: מה עושים עם בעלי חיים שהם - - -?

עדי קול: נאמר כאן שהכלבים המוחרמים חוזרים חזרה לבעליהם.

<ענבל פאינרו: חוזרים למתעלל.

<ג'ריס גנטוס: אז אני אסביר את זה משפטית גם.

<ג'ריס גנטוס: ונמצאים פה נציגי משרד המשפטים ששמעו את העמדה שלנו והם יגבו גם אותה.

<ג'ריס גנטוס: אני אסביר בדיוק מה המקרה.

<ג'ריס גנטוס: בדיוק התכוונתי להגיע למקרה הזה.

<ג'ריס גנטוס: הסיפור שהגברת כאן ציינה: התקבלה תלונה במשרד החקלאות ופיתוח הכפר על החזקה שלא כחוק, בניגוד לחוק צער בעלי חיים של כלבים במקום מסוים באום אל-פאחם.

<ג'ריס גנטוס: המפקחים הלכו, בעלי החיים נתפסו.

<ג'ריס גנטוס: על פי חוק צער בעלי חיים, אם תפסת בעל חיים שעברו בו עבירות לפי החוק, שזה החוק והתקנות, בעל החיים יועבר למתקן מוגן.

<ג'ריס גנטוס: ודגש, שני קווים תחת "מתקן מוגן".

<ג'ריס גנטוס: מתקן מוגן זה מקום שאושר על ידי מנהל השירותים הווטרינריים ככזה.

<ג'ריס גנטוס: ויש אחד כזה בנושא כלבים - - - ויש עוד מתקנים אחרים, חסויים, בנושא בעלי חיים אחרים, שאליהם מועברים בעלי חיים מהחרמות, ושם, על פי החוק, אמורים להישאר 20 ימים.

<ג'ריס גנטוס: במהלך 20 הימים האלה – זו נקודת המוצא של החוק – רשאי הבעלים, והבעלים מוגדר שם: מי שהכלבים נתפסו ממנו, תוך 20 יום מיום מסירת ההודעה להעברה למתקן מוגן; מתקן מוגן – שוב, אני מדגיש; לבקש את החזרת בעלי החיים.

<ג'ריס גנטוס: החוק לא קובע לי שיקול דעת.

<ג'ריס גנטוס: החוק אומר לי: עמד בשלושת הקריטריונים?

<ג'ריס גנטוס: - - -

עדי קול: מהם שלושת הקריטריונים?

<ג'ריס גנטוס: מצבו הרפואי של בעל החיים מאפשר את החזרתו; תשלום הוצאות הטיפול והשיקום; וחתימה על התחייבות שלא לעבור על החוק.

<ג'ריס גנטוס: התקיימו שלושת התנאים - - -

עדי קול: וזה מספיק.

<ענבל פאינרו: מה עם סעיף 10?

<ג'ריס גנטוס: זה החוק.

<ג'ריס גנטוס: שנייה גברתי.

<ג'ריס גנטוס: זה החוק.

עדי קול: אני מבינה את החוק.

עדי קול: האם אתה חושב שהחוק הזה ראוי?

עדי קול: אתה לא חושב שצריך להגיש תיקון?

<ג'ריס גנטוס: אנחנו יזמנו תזכיר חוק גם וזה התקדם.

עדי קול: מתי?

<יונתן שפיגל: הוא לא מטפל - - -

<ג'ריס גנטוס: יזמנו וזה התקדם, והתקדם יפה מאוד.

<ג'ריס גנטוס: שאנחנו ראינו את - - -

עדי קול: שמה?

עדי קול: נותן לך סמכות למה?

<ג'ריס גנטוס: נותן לי סמכות, קודם כל, להחמיר - - -

עדי קול: שיקול.

עדי קול: נותן לך שיקול דעת?

<ג'ריס גנטוס: נותן לי שיקול דעת שלא להחזיר.

<ג'ריס גנטוס: היום אין לי שיקול דעת שלא להחזיר.

<יולה רייטמן: זה לא נכון.

<ג'ריס גנטוס: אין לי שיקול דעת שלא להחזיר.

<ענבל פאינרו: יש סעיף 10.

<ג'ריס גנטוס: כי האפשרות היחידה להתנגד להחזרת בעל חיים היא קיימת לאחראי על מתקן מוגן.

<ג'ריס גנטוס: ואם הכלב לא מוחזק במתקן מוגן, וזה מה שהיה במקרה הזה; כי הכלבים נלקחו על ידי הגברת לעמותה שלה, שזה לא מתקן מוגן.

<ג'ריס גנטוס: החזיקו אותם בניגוד לחוק.

<יולה רייטמן: זה ממש לא נכון.

<ג'ריס גנטוס: אין לנו סמכות, אין לנו סמכות על פי חוק להתנגד.

<ג'ריס גנטוס: כי הכלבים לא מוחזקים על ידי, אז אין לי סמכות.

<ג'ריס גנטוס: על פי חוק אין לי מעמד לעמוד על פי חוק ולהגיד: אני מתנגד.

<ג'ריס גנטוס: ולכן אם הבן אדם, מעבר לנדרש, בא ושילם את ההוצאות – חסכנו בהוצאות המדינה גם – והוא שילם, הביע נכונות, חתם על התחייבות, ביצע עיקור וסירוס לכלבים האלה - - -

עדי קול: אחראי על מתקן - - -

<לי ירמיהו: - - -

עדי קול: זה לא - - - שלו - - -

<לי ירמיהו: לא, זה צער בעלי חיים.

<לי ירמיהו: זה החוק שהם - - - אליו.

<לי ירמיהו: חוק צער בעלי חיים.

<ג'ריס גנטוס: נכון.

עדי קול: שוב, אבל כתוב:

עדי קול: אחראי - - -

<ג'ריס גנטוס: אחראי על מתקן מוגן.

<ג'ריס גנטוס: הוא היחיד שרשאי.

<ג'ריס גנטוס: היום, אגב, בתיקון הזה שקודם - - -

<לי ירמיהו: בסדר.

<לי ירמיהו: אז אם הוא אומר שאצלו יש מתקן מוגן אז הוא יכול - - -

<נירית ציפורי: לא.

<נירית ציפורי: מי האחראית על מתקן מוגן?

<נירית ציפורי: הכלבים לא הועברו לשם - - -

<ג'ריס גנטוס: נכון, אבל הכלבים לא הועברו לשם.

<ג'ריס גנטוס: וכאשר ביקשנו להעביר את הכלבים למתקן מוגן - - -

עדי קול: אז מה שאתם עושים כאן, במקום לדבר על איך אנחנו מתמודדים עם הבעיה ואיך אנחנו פותרים את הבעיה, כל אחד מתגונן על מקרה ספציפי ומאשים אחד את השני ואומר - - -

<רואי קליגר: למה מתגונן - - -?

<ג'ריס גנטוס: גברתי שאלה אותי.

<ג'ריס גנטוס: גברתי שאלה אותי על מקרה נקודתי, - -

עדי קול: אני לא שאלתי.

עדי קול: לא שאלתי.

<ג'ריס גנטוס: - - כי אנחנו לא מחזירים כלבים למתעללים.

<ג'ריס גנטוס: נקודה.

<נירית ציפורי: עד היום לא הוחזרו כלבים.

<ג'ריס גנטוס: אנחנו לא מחזירים.

<ג'ריס גנטוס: לא הוחזרו, לא נחזיר ולא מחזירים.

עדי קול: אתם מחזירים?

<נירית ציפורי: לא.

<נירית ציפורי: לא.

<נירית ציפורי: לא.

<ג'ריס גנטוס: חוץ מהמקרה הנקודתי הזה אין.

<ג'ריס גנטוס: לא היה ולא יהיה.

<קריאה: - - -

<ג'ריס גנטוס: איך אנחנו מתמודדים?

<ג'ריס גנטוס: הכלבים מועברים.

<ג'ריס גנטוס: איך אנחנו מתמודדים?

<ג'ריס גנטוס: הכלבים מועברים - - -

עדי קול: סליחה, אדוני, הרגע אמרת שאין לך שיקול דעת לא להחזיר כלבים לבעלים.

<ג'ריס גנטוס: נכון, אבל - - -

עדי קול: אז איך אתה אומר לי שאתם לא מחזירים - - -?

<ג'ריס גנטוס: כשהכלבים במתקן מוגן וההחזקה היא כחוק אני רשאי להפעיל את הסמכות לפי סעיף 10א ולהתנגד, כי אני מסתכל על העתיד, ואני אומר: בעתיד הוא יפר את החוק.

<ג'ריס גנטוס: אז האחראי על המתקן המוגן מתנגד.

<ג'ריס גנטוס: זה החוק היום.

<ג'ריס גנטוס: ואני לא מחזיר את הכלבים.

<ג'ריס גנטוס: מתמודד עם זה בבית המשפט, כולל עד בית המשפט המחוזי, ואני בעצמי מתמודד עם זה ובהצלחה.

<ג'ריס גנטוס: במשך שנים, מאות סוסים, מאות ואפילו אלפי כלבים, ואנחנו, לא היה מקרה שהחזרנו בעל חיים אחד חוץ מהמקרה הזה שהייתה החזקה שלא כחוק.

<ג'ריס גנטוס: אין מה לעשות, אנחנו אנשי חוק.

<ג'ריס גנטוס: לפעמים ההחלטה הנכונה היא לא ההחלטה הפופולרית, אבל צריך לקבל את ההחלטה - - -

עדי קול: לא דיברנו על החלטה פופולרית.

עדי קול: דיברנו על החלטה שאמורה לשמור על - - - של כלבים.

<ג'ריס גנטוס: אז ההחלטה, אני עומד מאחורי ההחלטה שקיבלתי.

<ג'ריס גנטוס: היא מגובה על ידי משרד החקלאות ופיתוח הכפר ועל ידי משרד המשפטים כהחלטה משפטית נכונה.

<ג'ריס גנטוס: זאת ההחלטה היחידה שהייתה מתקבלת בנסיבות העניין, והיום הייתי מקבל אותה שוב.

עדי קול: בסדר גמור.

עדי קול: אני רוצה לשאול את השלב הראשון: להתמודד עם תופעות של סחר בבעלי חיים.

עדי קול: מי אחראי על זה?

<ג'ריס גנטוס: איזה בעלי חיים?

<קריאה: אין איסור.

<ג'ריס גנטוס: אין איסור.

עדי קול: על כלבים.

<נירית ציפורי: אין איסור.

עדי קול: סחר כלבים.

<נירית ציפורי: אין איסור בחוק.

<ג'ריס גנטוס: אין איסור.

<נירית ציפורי: אין איסור בחוק.

<יונתן שפיגל: לכלבים מסוכנים יש איסור על סחר.

<ג'ריס גנטוס: אין איסור.

<נירית ציפורי: אין איסור.

<נירית ציפורי: תראה לי את האיסור בחוק, עורך הדין יונתן שפיגל.

<נירית ציפורי: אנחנו מתמודדים עם זה.

<קריאה: יש חובת עיקור וסירוס - - -

<קריאה: - - -

<קריאה: עיקור וסירוס.

<לי ירמיהו: אוקיי.

<לי ירמיהו: אז אם יש חובת עיקור וסירוס - - -

<יולה רייטמן: ושבב?

<יולה רייטמן: וחובת שבב?

<יולה רייטמן: וחובת שבב?

עדי קול: תגידי, אין איסור על סחר.

<נירית ציפורי: אין איסור על סחר.

<נירית ציפורי: האיסור היחיד בחוק לגבי כלבים מסוכנים, ששוב, אני מאוד רוצה לאכוף אותו, לא יכולה כרגע.

עדי קול: למה?

<נירית ציפורי: כי אני ממשרד החקלאות ופיתוח הכפר ואין לי את הסמכויות.

<נירית ציפורי: הדבר היחיד שבחוק כתוב, שהם צריכים להיות מעוקרים ומסורסים.

<נירית ציפורי: זה הדבר היחיד.

<נירית ציפורי: המטרה של החוק שהייתה, שגם אם תשאלי פה את כל השולחן - - -

עדי קול: רגע.

עדי קול: האם הגשתם את הסעיף - - -?

<יונתן שפיגל: סעיף 7: "בעליו של כלב מסוכן לא ימכור ולא ימסור את הכלב לאחר".

<נירית ציפורי: והיה תיקון.

<יונתן שפיגל: "ואולם הוראות תקנה זו לא יחולו על - - -".

<נירית ציפורי: אה, "אולם", תמשיך.

<נירית ציפורי: יש הוראות - - -

<יונתן שפיגל: "לאדם".

<יונתן שפיגל: הסעיף היחידי שאולי יכול להיות רלוונטי זה לאדם אחר שאישר הרופא הווטרינר הרשותי.

<נירית ציפורי: בסדר.

<יונתן שפיגל: כשאדם מרביע, עבר עבירה - - -

<נירית ציפורי: עדיין, אבל אין להם סמכויות.

<יונתן שפיגל: אין לי ויכוח.

<יונתן שפיגל: אני רוצה רגע להגיד: משרד החקלאות ופיתוח הכפר תמיד שולח לדיונים האלה את האנשים הכי טובים ושעושים את העבודה הכי טובה.

<יונתן שפיגל: ואז אנחנו מגיעים פה למצב, דנים בדיוני מדיניות עם האנשים שנמצאים בשטח, עושים את העבודה, רוצים לעשות את העבודה ומרגישים לא בנוח כי אלה אנשים שאנחנו עובדים איתם.

<נירית ציפורי: אתה לא צריך להרגיש לא בנוח, עורך הדין יונתן שפיגל.

<יונתן שפיגל: חשוב לי להגיד את זה, קודם כל.

<יונתן שפיגל: אלה האנשים הטובים שעושים את כל העבודה שהם יכולים לעשות וצריך לתת להם את הקרדיט.

<קריאה: נכון.

<קריאה: נכון

עדי קול: בסדר גמור.

עדי קול: אבל אנחנו מנסים למצוא פתרון - - -

<יונתן שפיגל: ברמה המערכתית וזה לא נוח לי להרגיש שאני, כי אני יודע שהם רוצים בדיוק את מה שאני רוצה.

<יונתן שפיגל: האנשים שיושבים כאן - - -

<לי ירמיהו: אבל זה לא קורה, עורך הדין יונתן שפיגל.

<לי ירמיהו: אז מה - - - הזאת?

<יולה רייטמן: - - - זה לא קורה.

<יונתן שפיגל: אז אני אסביר.

<יונתן שפיגל: אז בגלל זה אני מסביר שהבעיה היא לא, וזה לא נכון לדעתי לקחת את זה למקרה x או למקרה y נקודתיים.

עדי קול: לכן אני מבקשת - - -

<יונתן שפיגל: יש כאן בעיה מערכתית, ולכן אני חושב שצוות שכן יוביל ויקדם משרד החקלאות ופיתוח הכפר, ויהיה אחראי להראות תוצאות, משרד החקלאות ופיתוח הכפר, כי שם יש את האנשים שמסוגלים להראות את התוצאות האלה.

<יונתן שפיגל: אם יהיה במדינת ישראל בן אחד כמו דוקטור נירית ציפורי או כמו אחד מהם שיטפל בנושא הזה ויהיה אחראי עליו, הנושא הזה יטופל.

<יונתן שפיגל: לצערנו, דוקטור נירית ציפורי לא יכולה היום לטפל בנושא הזה כי היא עמוסה במיליון דברים.

<יונתן שפיגל: אם יהיה, והיא יודעת וגם אמרתי לה את זה – אם יהיה בן אחד כמוה, ברמה שלה, שיטפל בנושא הזה, הנושא הזה יטופל.

<יונתן שפיגל: בתוך שנתיים יהיה, לדעתי, צמצום של 80% של התחום הזה.

<יונתן שפיגל: בזה זה נגמר, בן אדם אחד.

עדי קול: שוב, אני מבקשת.

עדי קול: תנו לי רגע - - -

<יונתן שפיגל: טעות ללכת למקרים הנקודתיים.

עדי קול: כולכם מאוד בקיאים בתחום הזה.

עדי קול: אני לומדת אותו לראשונה, ועכשיו אנחנו נעשה את זה לפי הסדר.

עדי קול: את אומרת שלא בסמכותך איסור בסחר בבעלי חיים.

עדי קול: סליחה, במקרה הזה.

עדי קול: האם הגשתם תזכיר חוק כדי לקחת על עצמכם סמכות כזאת?

<נירית ציפורי: אכן.

<נירית ציפורי: כדי לקחת את הסמכויות של חוק הסדרת ותקנות הסדרת הפיקוח על כלבים, זה כלול בפנים.

<נירית ציפורי: כי אם הכלבה לא מעוקרת אז אני לא צריכה בכלל להגיע לשלב של הסחר כי יש לה גורים.

<נירית ציפורי: אז זה בכלל לא רלוונטי.

<נירית ציפורי: מה שרלוונטי זה כשיש מקרה שיש, שאני יכולה להיכנס אליו היום, זה אם יש חיתוך זנב-אוזניים.

<נירית ציפורי: נכנסנו, לקחנו.

<נירית ציפורי: כי אני יכולה.

<נירית ציפורי: כי אז אני מפעילה את חוק צער בעלי חיים.

<נירית ציפורי: ועשינו את זה.

<נירית ציפורי: רק בשבועות האחרונים יש מקומות שזה שיתוף פעולה עם המשטרה.

<נירית ציפורי: כי אסור לנו, גם מבחינת מקומות להיכנס לבד.

<נירית ציפורי: אבל צריכים להבין הפעילים שאנחנו עובדים כאנשי חוק, וכשאנחנו מוציאים צו בית משפט ועושים, אסור להם להיות במקום, אסור להם להכניס את הכלבים לרכבים שלהם ולנסוע, אסור להם שכלבים ייעלמו בדרך ולא יגיעו למתקנים.

<נירית ציפורי: אנחנו, אנשי החוק, שלא יכולים להגן על זה.

<נירית ציפורי: ופה נפל המקרה הספציפי הזה מתוך מאות שהחרמנו.

עדי קול: שנייה, גברתי, את חוזרת לאותו מקרה ספציפי.

עדי קול: אני שאלתי שאלה אחרת.

עדי קול: אני שאלתי כרגע: מה צריך לעשות כדי לשפר את האכיפה בתחום הזה?

<נירית ציפורי: לשפר את האכיפה זה לאגד סמכויות.

<נירית ציפורי: זה חייב לבוא עם תקציבים.

<נירית ציפורי: זה לא יכול להיות, אנחנו לא יכולים להיות ב-30 מקומות - - -.

<נירית ציפורי: לתת סמכויות ללא תקציב, גברתי יודעת מה זה אומר.

<נירית ציפורי: זה אומר שהסמכויות לא ייאכפו.

<נירית ציפורי: לעשות רשות משולבת של וטרינרים רשותיים שיש להם את כל הרישום, של מישהו שיכול.

<נירית ציפורי: בשירות המדינה מי יכול היום לשבת על yad 2 כל היום?

<נירית ציפורי: תני לי כוח אדם שיישב על yad 2 כל היום.

<נירית ציפורי: אין לי את זה.

עדי קול: כן, אבל אם אנחנו נעשה צוות, שולחן עגול, עם הארגונים.

עדי קול: הארגונים יושבים על yad 2 - - -

<נירית ציפורי: אני היום רק עם הארגונים עובדת.

<נירית ציפורי: אין לי ברירה אחרת.

עדי קול: אבל בגלל זה אני מבקשת צוות שיהיה לא רק את, אלא את ונציג שלך ונציג של המשטרה ונציג - - -

<רואי קליגר: קיבלנו את ההצעה הזאת בשתי ידיים.

<נירית ציפורי: קיבלנו.

<נירית ציפורי: קיבלנו.

<רואי קליגר: קיבלנו בשתי ידיים.

<ג'ריס גנטוס: אנחנו ניזום פנייה.

<נירית ציפורי: קיבלנו.

עדי קול: טוב, זה שתדעו, דרך אגב, לבקשה הזאת אנחנו נגיש לוח זמנים.

עדי קול: אנחנו נבקש שתוך שלושה חודשים הצוות הזה יתכנס, לפחות פעם אחת, ונקבל דיווח.

עדי קול: בסדר גמור.

<ג'ריס גנטוס: תוך שבועיים אני מוציא פנייה עם העתק.

<ג'ריס גנטוס: אם צריך העתק אפילו לוועדה.

עדי קול: עם העתק לוועדה, ואנחנו נקיים ישיבה משותפת לכולם.

עדי קול: ואני מבקשת שבישיבה הראשונה שלכם אתם תגדירו את המטרות של הצוות הזה והפעילויות שלו ומה הדברים שהוא יוכל לעשות.

עדי קול: ככה נוכל להתקדם.

עדי קול: כן.

<רואי קליגר: רק אני רוצה לחדד דבר אחד, גברתי היושבת ראש - - -

עדי קול: לא על מקרה ספציפי, בבקשה.

<רואי קליגר: לא, לא, לא.

<רואי קליגר: בדיוק זה העניין.

<רואי קליגר: אנחנו דנים פה היום בנושא של כלבים מסוכנים.

<רואי קליגר: כשאנחנו מדברים עם משרד החקלאות ופיתוח הכפר, גורמי האכיפה, המשטרה, אנחנו מדברים בהתייחסות בכלל לאכיפה על צער בעלי חיים.

<רואי קליגר: פה אנחנו מדברים על נישה מאוד-מאוד מצומצמת: כלבים מסוכנים.

עדי קול: נכון.

<רואי קליגר: אני יכול להגיד לכם שאנחנו עד ה-1 לנובמבר טיפלנו ב-330 פניות ופתחנו 186 תיקים.

<רואי קליגר: תיקים שכבר הייתה עילה לפתוח בפעולות חקירה.

<רואי קליגר: זאת אומרת, אנחנו מטפלים בהרבה מאוד דברים בהיבט הרחב מאוד.

עדי קול: רגע.

עדי קול: רק שיהיה ברור שאני מבקשת שהצוות יתעסק בכלבים מסוכנים.

עדי קול: צוות ספציפי לכלבים מסוכנים.

עדי קול: לא שום צוות ושום דבר אחר.

<רואי קליגר: הבנתי.

<רואי קליגר: הבנתי מצוין.

<רואי קליגר: ועוד הפעם, אנחנו נבצע, נקיים ונעדכן.

עדי קול: בסדר גמור.

עדי קול: עכשיו, מי זה הנציג של הרופאים הרשותיים?

<משה רפלוביץ': שלום לך.

<משה רפלוביץ': דוקטור משה רפלוביץ' שמי.

<משה רפלוביץ': אני יושב ראש ארגון הרופאים הווטרינריים ברשויות.

<משה רפלוביץ': אני מייצג כ-180 רופאים שנמצאים מדן ועד אילת, כמעט בכל הרשויות המקומיות.

<משה רפלוביץ': בחלק מהמקומות אנחנו נמצאים בכוח מאוד גדול, ובחלק מהמקומות אנחנו נמצאים, צריך להגיד, בכוח מאוד-מאוד קטן.

<משה רפלוביץ': אם אנחנו מדברים, עלה פה הנושא של מגזרים שבהם התופעה נפוצה יותר.

<משה רפלוביץ': צריך להגיד שבמגזרים האלה אנחנו מדברים ברוב המקרים על חלקיות משרה של הרופא שם.

<משה רפלוביץ': לצערי, זה המצב.

<ענבל פאינרו: אם בכלל יש וטרינר.

<משה רפלוביץ': יש וטרינרים כמעט בכל הרשויות, למעט שלוש-ארבע במגזר הערבי.

<משה רפלוביץ': אבל כמות המשרות שלהם נמדדת בשברירי משרה.

<משה רפלוביץ': אנחנו פנינו בעניין הזה גם למנהל השירותים הווטרינריים במשרד החקלאות ופיתוח הכפר וגם למשרד הפנים.

<משה רפלוביץ': ביקשנו להגדיר שם, שיהיה כוח אדם ראוי שמתאים לגודל האוכלוסייה ולגודל הברוך שנמצא שם.

<משה רפלוביץ': זה נכון לא רק לכלבים מסוכנים, זה - - -

עדי קול: עוד בקשה שאנחנו נוציא מטעם הוועדה גם למשרד הפנים וגם למשרד החקלאות ופיתוח הכפר, להגדיל את אחוזי המשרה ולהבטיח - - -

<משה רפלוביץ': להגדיר אותם, אני חושב, לפני הכול, גברתי.

<משה רפלוביץ': כי צריך להגיד כמה צריך.

<משה רפלוביץ': כי היום המצב הוא שמחליט ראש רשות – זה מקרה מהשבוע האחרון – לצמצם מ-25% ל-11% ואין מישהו שיכול להתנגד לזה בכלל.

<משה רפלוביץ': אז זה נושא אחד שאנחנו מתמודדים איתו ביום יום שלנו.

<משה רפלוביץ': זה קורה לא רק במגזר הערבי, זה קורה גם במרכז הארץ הדבר הזה, שמורידים אחוזי משרה, ומכיוון שאין תקן ולא נקבעה איזושהי התייחסות אז אנחנו מוצאים את עצמנו בוויכוח שקשה מאוד לנצח בו.

<משה רפלוביץ': צריך להגיד אבל שאנחנו מערבים פה שני נושאים שהם לכאורה קשורים אחד בשני אבל הם בכל זאת קצת נפרדים: אחד, זה הכלבים המסוכנים; השני, זה קרבות הכלבים.

<משה רפלוביץ': נכון שהכלבים בקרבות באים מהכלבים המסוכנים ששייכים לאותם גזעים, אבל החוק הזה להסדרת הפיקוח על כלבים שבזמנו חשבנו שהוא לא נכון, החוק הזה, מה שהוא יצר, זה הוריד קבוצה שלמה של אוכלוסייה שמגדלת את הכלבים האלה, הוריד אותם מתחת לרדארים.

<משה רפלוביץ': הם לא מגיעים יותר, לא לחיסונים ולא לרישיונות.

<משה רפלוביץ': הם סוחרים בכלבים האלה מתחת לרדארים של כולנו.

<משה רפלוביץ': קשה מאוד להגיע אליהם.

עדי קול: התפקיד שלך על פי חוק הוא - - -

<קריאה: ולהגיע אליהם זה לא - - -

<ענבל פאינרו: כן.

<ענבל פאינרו: קל מאוד להגיע אליהם.

<קריאות: - - -

עדי קול: התפקיד שלך על פי חוק הוא להגיע אליהם.

עדי קול: נכון?

עדי קול: למצוא את האנשים שעושים את הסחר בבעלי חיים או את ההרבעה מתחת לפני השטח.

<משה רפלוביץ': החוק להסדרת הפיקוח על כלבים קבע את החובה הזאת על הרופאים הרשותיים מבלי לתת להם כלים לעשות את זה.

<משה רפלוביץ': זה נכון.

<משה רפלוביץ': אני חושב שהמצב הזה - - -

עדי קול: איזה כלים חסרים לך?

<משה רפלוביץ': תראי, אנחנו מתמודדים עם עבריינים שנמצאים מתחת לרדארים.

<משה רפלוביץ': הרופא הווטרינר העירוני הוא זה שמפקח על מזון בעיר והוא עושה עוד הרבה דברים אחרים.

<משה רפלוביץ': הוא לא בלש.

<משה רפלוביץ': הוא יכול להיעזר במקרה - - -

<נירית ציפורי: - - -

<משה רפלוביץ': הוא יכול במקרים מסוימים להיעזר גם במשטרה.

<משה רפלוביץ': וצריך להגיד שהמשטרה, כשפונים אליה לסיוע בעבודה, המשטרה מסייעת.

<משה רפלוביץ': לא רק האנשים הנכבדים שיושבים פה, גם בתחנות המשטרה, בהנחיה של הקצינים שיושבים כאן – המשטרה נרתמת ומסייעת.

<משה רפלוביץ': לא זאת הבעיה.

<משה רפלוביץ': הבעיה היא להגיע לאנשים האלה, והבעיה שתופעת הכלבים.

<משה רפלוביץ': אם אני אתאר בשתי מילים מקרה: יחד עם "תנו לחיות לחיות" הלכנו לתפוס כלבים כאלה.

<משה רפלוביץ': אז קבענו עם המוכרים שהיו ב-yad 2, קבענו איתם נקודת מפגש.

<משה רפלוביץ': בנקודת המפגש הייתה לנו שם נערת פיתוי, נקרא לה, והיה אחד האנשים מ"תנו לחיות לחיות" שהלך בתור קונה הכלבים.

<משה רפלוביץ': אז קבענו נקודת מפגש.

<משה רפלוביץ': בנקודת המפגש ישבנו עם בלשים כדי לשמור עליו גם.

<משה רפלוביץ': כשהגענו לנקודה, בטלפון אמרו לו: תלך לנקודה אחרת ועוד נקודה ועוד נקודה.

<משה רפלוביץ': ובמקרה הזה, באיזשהו שלב, באותה עיר, זה נגמר באותה עיר שמצאנו את הכלבים האלה ויכולנו להחרים אותם.

<משה רפלוביץ': בהרבה מקרים זה נגמר במעבר מעיר לעיר.

<משה רפלוביץ': וברגע שווטרינר רשותי, ברגע שהוא עובר את גבולות העיר שלו הוא לא יכול לפעול יותר, אין לו סמכויות יותר.

<משה רפלוביץ': הסמכויות שלו נגמרות בתחום הטריטוריאלי של הרשות המקומית.

<משה רפלוביץ': אנחנו פנינו - - -

עדי קול: אז רגע, אז יש בעיה.

<משה רפלוביץ': יש בעיה.

<משה רפלוביץ': אני מגדיר אותה.

<משה רפלוביץ': אנחנו פנינו - - -

עדי קול: אני רואה בעיה אחרת.

עדי קול: אני מניחה שיש עוד הרבה בעיות כאלה בדרך.

עדי קול: השאלה מה אתם עושים בשביל לפתור אותה.

<משה רפלוביץ': אז אני מציע הצעה לפתרון.

<משה רפלוביץ': אנחנו פנינו למשרד החקלאות ופיתוח הכפר וביקשנו להקים יחידה ארצית שתרכז את הטיפול בעניין הזה, מכיוון שאי אפשר להטיל את זה, לפזר את זה על כל השטח.

<משה רפלוביץ': פנינו אליהם עם הצעת חוק מסודרת.

<משה רפלוביץ': צריך להגיד: יחד עם הארגונים.

<משה רפלוביץ': בעיקר עם "תנו לחיות לחיות".

<משה רפלוביץ': עם הצעת חוק מסודרת, כדי שתהיה יחידת אכיפה.

<משה רפלוביץ': אנחנו כמובן ניתן את היד שלנו לעניין הזה.

<משה רפלוביץ': אני מרגיש כמו הנציגים של "תנו לחיות לחיות".

<משה רפלוביץ': לא נוח שאני יושב עם האנשים האלה, עם - - - האנשים הטובים שכן עושים את העבודה.

<משה רפלוביץ': אבל צריך להגיד שבמשרד החקלאות ופיתוח הכפר, האכפתיות לנושא הזה, לא של האנשים שיושבים פה, אבל האכפתיות לנושא הזה היא אכפתיות קטנה מאוד.

<משה רפלוביץ': היא לא מספקת.

<משה רפלוביץ': זה שאומרים שלא נעשה מספיק זה לא נגד האנשים שיושבים פה, אבל זאת עובדה שלא נעשה מספיק.

<משה רפלוביץ': צריך להבין שבכל משרד החקלאות ופיתוח הכפר יש שניים וחצי רופאים - - -

עדי קול: אז מי לא עושה מספיק?

<משה רפלוביץ': אני חושב, וככה אמרתי גם לצמרת המשרד, שהמשרד היה צריך להקצות לזה משאבים ולהקצות לזה גם מפקחים וגם רופאים וטרינרים כדי לטפל בתופעה הזאת ולעזור לנו גם לטפל בתופעות.

<משה רפלוביץ': אנחנו יודעים להתמודד עם העבריינים האלה בקטן.

<משה רפלוביץ': אנחנו לא אנשי.

<משה רפלוביץ': קשה לנו לרוץ אחרי עברייניים כאלה.

<משה רפלוביץ': המשטרה עוזרת לנו בחלקה, אבל צריך יחידה שתרכז את הדבר הזה.

<משה רפלוביץ': אז זו נקודה אחת, אבל יש עוד נקודה אחת שצריך להבהיר אותה פה: זה לא שהטיפול בכלבים המסוכנים לוקה בחסר במדינת ישראל, הטיפול בכלבים לוקה בחסר במדינת ישראל.

<משה רפלוביץ': והתוצאה של זה היא – וזה עלה פה, בדיון, אבל אף אחד לא אמר את האמת בעניין הזה – שכשמחרימים כלבים כאלה אין איפה לשים אותם.

<משה רפלוביץ': צריך להגיד את זה.

<משה רפלוביץ': אין כלביות.

<משה רפלוביץ': הכלביות - - -

<קריאה: אני אמרתי.

<משה רפלוביץ': וזה נאמר ככה, אבל אין כלביות.

<משה רפלוביץ': הכלביות "מפוצצות".

<משה רפלוביץ': הכלבים האלה, אם לא מחזירים אותם לבעלים שלהם, הדילמה שאנחנו עומדים בפניה היא או להחזיר אותם לבעלים שלהם או להרוג אותם.

<משה רפלוביץ': אין מקום אחר.

<משה רפלוביץ': פעם הייתה עוד תקופה שיכולנו למסור לשירות בתי הסוהר.

<משה רפלוביץ': שירות בתי הסוהר "מפוצץ" בכלבים.

<משה רפלוביץ': אין מה לעשות איתם שם.

<משה רפלוביץ': ולא בכלבים מסוכנים.

<משה רפלוביץ': הכלביות שלנו "מפוצצות" בכלבים כי לא עוצרים את ההתרבות של כלבים במדינה.

<משה רפלוביץ': יש הזנחה בתחום הזה.

עדי קול: אבל האם אתם ביקשתם תקציב להקמת כלביות?

<משה רפלוביץ': בוודאי.

<משה רפלוביץ': בוודאי.

<אבי צרפתי: כל הזמן.

<משה רפלוביץ': אנחנו ביקשנו תקציב לכלביות, וביקשנו תקציב ליחידה, ואמרנו שצריך לטפל בהתרבות של הכלבים עם הצעות חוק של עיקורים וסירוסים חובה במדינה.

<משה רפלוביץ': הגשנו הרבה מאוד רעיונות.

<משה רפלוביץ': אנחנו נתקלים שם בחומה אטומה, צריך להגיד.

<משה רפלוביץ': נתק מהשטח, ולא מהאנשים שיושבים פה.

<משה רפלוביץ': אבל צמרת המשרד שם, לטעמי, מנותקת – צמרת השירותים הווטרינריים.

<משה רפלוביץ': לא רוצה להגן על משרד החקלאות ופיתוח הכפר.

<משה רפלוביץ': אבל צמרת השירותים הווטרינריים מנותקת מהשטח בעניין הזה.

<משה רפלוביץ': לא עושה את מה שהיא צריכה לעשות.

<משה רפלוביץ': והתוצאה היא שכלבים מומלטים, לא רק כלבים מסוכנים, מומלטים בקצבים מטורפים כאן.

<משה רפלוביץ': הכלביות של כולנו, כל מי שיש לו פה כלבייה, הכלביות שלנו סתומות.

<משה רפלוביץ': אין מקום להכניס סיכה פנימה.

<משה רפלוביץ': כשמגיע כלב מהרחוב מתחיל הבכי: על מי מוותרים עכשיו בשביל להכניס את הכלב הזה פנימה.

<משה רפלוביץ': אנחנו לא יכולים להגיד: הכלב הזה, לא מכניסים אותו לכלבייה.

<משה רפלוביץ': עכשיו אין לנו את הפריבילגיה הזאת.

<משה רפלוביץ': עכשיו צריך לדחוס אותו פנימה.

<משה רפלוביץ': אז הכלב השני והשלישי באותו תא, ובסוף זה מתפוצץ.

<משה רפלוביץ': יש גבול גם מה אפשר לדחוס שם.

<משה רפלוביץ': אז באים בטענות למשרד החקלאות ופיתוח הכפר, לעורכי הדין שהחזירו כלבים.

<משה רפלוביץ': תחשבו מה האלטרנטיבה רק.

<משה רפלוביץ': אני לא יודע מה היה במקרה הספציפי, כי אני לא רוצה להגיע למקרה הספציפי, כי אני לא מכיר.

<נירית ציפורי: - - -

עדי קול: בבקשה, עזבו את המקרה הספציפי.

עדי קול: זה לא נושא הדיון.

<משה רפלוביץ': אז אני לא מדבר על הספציפי.

<משה רפלוביץ': גם אני לא מכיר אותו בכלל.

<משה רפלוביץ': אני מודה.

<משה רפלוביץ': אין לי מושג מה היה שם.

<משה רפלוביץ': אבל אין איפה להחזיק את הכלבים האלה.

<משה רפלוביץ': מה, עדיף להרוג אותם?

<משה רפלוביץ': אנחנו נמצאים בדילמה אמיתית.

<משה רפלוביץ': אני לא חושב שהפתרון של קרבות כלבים הוא הפתרון הנכון, אבל תבינו את הסיטואציה שאנחנו מתמודדים איתה, כולנו.

<משה רפלוביץ': אני אומר את זה כי אין דרך, והדרך היא טיפול מערכתי בכל נושא הכלבים במדינה.

<משה רפלוביץ': אין צוות שמרכז את הדבר הזה.

<משה רפלוביץ': אני רואה אדישות לצערי לנושא של סבל של בעלי חיים.

<משה רפלוביץ': חברת הכנסת תמר זנדברג שיצאה קודם אמרה שבנושא של חיות משק יש שני צדדים ולכן היא מבינה שמשרד החקלאות ופיתוח הכפר עושה כאן איזשהן התאמות כדי לרצות את שני הצדדים.

<משה רפלוביץ': בעניין של הכלבים האלה אין שני צדדים, אבל לצערי גם אין צד אחד.

<משה רפלוביץ': יש רק את הכלבים שסובלים שם.

<משה רפלוביץ': אין אף אחד מהצד השני שמתמודד עם זה חוץ, באמת, קומץ מצומצם של אנשים שיושבים פה ותחתם עוד מעט אנשים שעובדים בשטח.

<משה רפלוביץ': זה הקומץ של האנשים שמטפלים בנושא הזה.

<משה רפלוביץ': אני יכול להגיד בשקט שמדינת ישראל זנחה את הכלבים לאנחות.

<משה רפלוביץ': מה שעולה פה זה קצה הקרחון של תופעה נוראית שקורית כאן.

<משה רפלוביץ': אנחנו מתמודדים איתה ביום יום שלנו.

<משה רפלוביץ': ומי שיעשה סיור בכלביות שלנו יבין מה קורה שם.

<משה רפלוביץ': זה נכון לעמותות, זה נכון לרשויות, זה נכון לכולם.

עדי קול: אני רק שואלת איך אתה עובד ביום יום במסגרת כזו שבה אתה מרגיש שמעליך יושבים אנשים שלא מתעניינים בעבודה שאתה עושה?

<משה רפלוביץ': בוודאי.

<אבי צרפתי: בוודאי.

<אתי אלטמן: ברור.

<משה רפלוביץ': בוודאי.

<אבי צרפתי: יום-יום.

<משה רפלוביץ': על זה אנחנו מלינים כל הזמן.

<אבי צרפתי: יום-יום.

<משה רפלוביץ': מנותקים מאיתנו לגמרי.

<אתי אלטמן: כולנו מרגישים - - -

<יעל ארקין: כולנו - - -

<יונתן שפיגל: מקצועית.

<יונתן שפיגל: הם ממונים עליהם מקצועית.

<יונתן שפיגל: משרד החקלאות ופיתוח הכפר ממונה עליהם מקצועית.

<משה רפלוביץ': משרד החקלאות ופיתוח הכפר ממונה מקצועית על העניין הזה.

<משה רפלוביץ': זה לא מעניין אותו - - -

<יונתן שפיגל: - - - שלהם זה הרשויות המקומיות.

<משה רפלוביץ': למעט חלק מהאנשים שיושבים פה.

<משה רפלוביץ': צריך להגיד, עם האנשים שיושבים פה אנחנו עובדים ביום יום כתף אל כתף, מצח למצח, מזיעים ביחד בשטח בשביל לתפוס את הכלבים האלה.

<משה רפלוביץ': כן.

<משה רפלוביץ': אבל זה הצוות, צריך להגיד, עם עוד כמה אנשים.

<משה רפלוביץ': את כמות האנשים שמתעסקים בזה אפשר לספור ביד אחת או שתיים.

<משה רפלוביץ': זהו.

<משה רפלוביץ': זה הצוות.

<יונתן שפיגל: על כל מדינת ישראל.

עדי קול: כן, בבקשה.

<אבי צרפתי: דוקטור אבי צרפתי.

<אבי צרפתי: אני מזכיר הארגון.

<אבי צרפתי: אני רוצה להגיד, להתחבר לקטע האחרון של מה שנאמר, זה שבהרבה מאוד מן המקרים אנחנו לא רק מרגישים שלא מתייחסים או לא אכפת להם ממה שאנחנו עושים בפועל בשטח, מפני שרופאים רשותיים הם בתכל'ס, בסוף היום, אלה שנמצאים שם.

<אבי צרפתי: הם צריכים להתעסק עם האוכלוסייה, עם בעלי הכלבים.

<אבי צרפתי: הם צריכים לפעול כדי למגר את התופעות האלה.

<אבי צרפתי: הרבה פעמים התחושה שלנו זה שמתנכלים לנו, לעבודה שלנו.

<קריאה: מפריעים.

<אבי צרפתי: ולא רק שלא מאפשרים לנו לבצע את זה בצורה נכונה, אלא גם את היכולות המעטות שיש לנו, את זה גם כן מנכים מאיתנו.

<אבי צרפתי: עכשיו, אני רוצה להגיד משהו לגבי הנושא של קרבות כלבים.

<אבי צרפתי: דובר פה, עכשיו, בחלק האחרון על הנושא של הסדרת הפיקוח על הכלבים, שזה נכון, אבל קרבות כלבים זה דבר, זה פשע.

<אבי צרפתי: זה פעולה עבריינית חוצת רשויות.

<אבי צרפתי: היא חוצת רשויות.

<אבי צרפתי: היא לא נמצאת רק ברשות שלי ועוברת למקום אחר.

<אבי צרפתי: היא חוצת רשויות.

<אבי צרפתי: האנשים האלה גם מכירים, כשאנחנו מגיעים להתעסק עם האנשים האלה, מדובר בעבריינים, בעבריינים ברורים כמו כל פעולה עבריינית, כמו כל סמים, גניבות, התפרצויות וכדומה.

<אבי צרפתי: ובמסגרת הזו, התהליכים האלה, אם הם לא יעבדו בצורה מרוכזת, על שטח גדול או על כל הרשויות בצורה חד משמעית במדינת ישראל, לא יהיה לזה פתרון.

<אבי צרפתי: אף אחד לא יכול להרים את זה בצורה פרטנית, להגיד שלרופא הווטרינר הזה, שהוא ילך להיכנס.

<אבי צרפתי: הוא יזיז.

<אבי צרפתי: הוא ילך בלילה.

<אבי צרפתי: הוא יפרוץ לבתים, יוציא כלבים מסוכנים, עם המשטרה, בלי המשטרה.

<אבי צרפתי: אף אחד מאיתנו אין לו כוח ימ"מ.

עדי קול: טוב, אני מבינה שהפנייה הכי משמעותית שהוועדה הזאת יכולה לפנות כקריאה למשרד החקלאות ופיתוח הכפר להקים, קודם כל, להקים את הצוות הבין רשותי הזה; ודבר שני, לתקצב אותו; כדי להסתכל על כל נושא הכלבים המסוכנים מההתחלה ועד הסוף: בנושא הסחר, בנושא ההרבעה ובנושא הקרבות.

<ג'ריס גנטוס: - - - בתקופה של קיצוצי תקציב?

עדי קול: שוב, זאת פנייה שתצא מפה.

עדי קול: אני יודעת שהפניות האלה לפעמים נופלות על אוזניים ערלות, כי אנחנו בתקופה של קיצוצי תקציב, בתקופה שלא יהיה תקציב למדינת ישראל והחודשים הקרובים - - -

<יונתן שפיגל: דווקא בבחירות מבטיחים הרבה.

<יונתן שפיגל: זו דווקא תקופת ההבטחות.

עדי קול: שוב, תקופת ההבטחות, זו שאלה על מה, באיזה נושאים.

<יונתן שפיגל: - - - את הכיסוי.

<יונתן שפיגל: כן.

עדי קול: בדיוק.

עדי קול: אבל אני רוצה לדעת מכם.

עדי קול: אנחנו, בהנחה, ואני יוצאת מנקודת הנחה; אנחנו נצא עם הפנייה הזאת.

עדי קול: אנחנו שומעים את הקול שלכם, אנחנו שומעים את האמירות האלה.

עדי קול: זו הבקשה הראשונה שאנחנו נצא מפה.

עדי קול: אבל השאלה היא: בהנחה שאנחנו כרגע, בתקציב הנוכחי.

עדי קול: מה אנחנו יכולים לעשות?

עדי קול: אנחנו נקים צוות משותף – אמר, ביקש עורך הדין יונתן שפיגל.

עדי קול: נציגים של הארגונים, נציגים שלכם, אנשים שאכפת להם.

עדי קול: מה צוות כזה יכול לעשות?

<אתי אלטמן: קודם כל, לעקר ולסרס.

<אתי אלטמן: לעצור את הילודה שלהם.

<יונתן שפיגל: שוב אני אומר, משרד החקלאות ופיתוח הכפר יכול ללוות.

<יונתן שפיגל: נכון שמי שהיום יש להם את הסמכויות הם הווטרינרים הרשותיים, אבל משרד החקלאות ופיתוח הכפר יכול לזהות כל מקרה, כמו שאנחנו מזהים אותו.

<יונתן שפיגל: לקבל מאיתנו מקרים ולהפעיל את אותם וטרינרים רשותיים, כמו שאנחנו לצורך העניין עשינו את זה.

<יונתן שפיגל: אני מודע לגמרי לבעיה שהאנשים שיושבים כאן, ויכול להיות שזה ייפול על כתפיהם, הם עמוסים במיליון דברים, וזה יהיה רק בתנאי - - - אני לא יכול לבוא מכאן ולהגיד לדוקטור נירית ציפורי או למישהו שאני יודע שהיום עובד 150% מהמשרה שלו, ואנחנו מכירים את זה כי אנחנו עובדים איתם.

<יונתן שפיגל: יצטרך שם מישהו להקצות את אותו כוח אדם, מועט מאוד לדעתי.

<יונתן שפיגל: בן אדם אחד על כל הארץ יכול לפתור את העניין הזה.

<יונתן שפיגל: עם רצון טוב אני בטוח שחלק גדול מהעבודה תצטרך להיות.

<יונתן שפיגל: אבל בסוף יצטרך להיות אותו אדם שיטפל בזה.

<יונתן שפיגל: אם הם רוצים, שייתנו לנו את התקציב – אנחנו נעסיק עוד אדם אצלנו - - -

עדי קול: כן.

עדי קול: בסדר.

עדי קול: הבעיה היא היעדר תקציב.

עדי קול: כן, בבקשה.

<גלי דוידסון: גלי דוידסון מהמשרד להגנת הסביבה.

<גלי דוידסון: קודם כל, אני רוצה להתחבר לסוף דבריו של דוקטור אבי צרפתי, לגבי החשיבות של הראייה הארצית של הטיפול בנושא הזה.

<גלי דוידסון: משום שהנושא הזה הוא נושא שחשוב שיטופל ברמה הארצית ולא ברמה הנקודתית של רשות כזאת או אחרת.

<גלי דוידסון: חשוב במקביל לדעתי גם כן לקדם את הנושא של התיקון של החקיקה של הסדרת הפיקוח, שהגורם האוכף הנוסף שיוכל להיות זה משרד החקלאות ופיתוח הכפר.

<גלי דוידסון: ולגבי היכולת לאכוף: שוב, אז הכיפה הזאת שצריכה להיות ברמה הארצית יכולה לעבוד בשיתופי פעולה, כמו שכולנו יודעים לעבוד ברמה של התכל'ס בשביל לפעול ולאכוף, גם במצב הנתון כיום שאין את הסמכויות, להוציא את הצווים באמצעות.

<גלי דוידסון: אם יש את הרופאים הרשותיים באותו מקום אז להפעיל אותם.

<גלי דוידסון: אם לא, באמצעות המשטרה.

<גלי דוידסון: אבל התכלול של כל פעילות האכיפה צריכה להיות ברמה הארצית עם מדיניות אחידה לצורך תפקוד יעיל.

עדי קול: שוב, בגלל זה אני מדברת על צוות כזה, שולחן עגול כזה יכול ליצור את שיתוף הפעולה ויכול להתעסק בתכלול של העבודה.

עדי קול: השאלה היא, גם צוות כזה צריך שמישהו ירכז אותו.

עדי קול: שמישהו ירכז אותו, שמישהו יזמין את האנשים, שמישהו יתכלל את הפעילות, יזום את העשייה מול הווטרינריים הרשותיים, בין משרד החקלאות ופיתוח הכפר לבין כולם במשטרה.

עדי קול: השאלה אם אתם יכולים - - - והמערך שיש לכם כיום להקצות אדם שירכז את הצוות הזה?

<רואי קליגר: אמרנו את זה יותר מפעם אחת: כן.

<רואי קליגר: בהחלט כן.

עדי קול: אוקיי.

<רואי קליגר: בהחלט כן.

עדי קול: בסדר גמור.

עדי קול: אז קודם כל, זה יהיה - - -

<ג'ריס גנטוס: הפנייה תצא מאיתנו.

<ג'ריס גנטוס: אנחנו ניזום כבר פנייה בימים הקרובים.

<שלומית אבינוח: אפשר עם העתק לוועדה?

<ג'ריס גנטוס: כן, זה מה שאמרתי.

<ג'ריס גנטוס: כן, בוודאי.

<ג'ריס גנטוס: - - - אין לי בעיה.

<גלי דוידסון: אני רוצה להוסיף ולהגיד שברשות הטבע והגנים לדוגמה, שם כן התייחסו לנושא של הסחר הבלתי חוקי של חיות בר ברשת.

<גלי דוידסון: הצליחו להוריד בצורה משמעותית מאוד את הסחר הבלתי חוקי בחיות בר, וניתן לראות את זה כבר בשטח.

עדי קול: בסדר גמור.

עדי קול: קודם כל, זה צעד ראשון שאני חושבת שהוא חשוב ומשמעותי שהגענו אליו, הוועדה, כרגע, ונתחיל איתו.

עדי קול: עכשיו, לגבי תיקון – אני מבינה שהדברים הנוספים שצריכים לתיקוני חקיקה.

עדי קול: אני לא הצלחתי להבין איזה תיקוני חקיקה עומדים על הפרק ואיפה הם עומדים.

עדי קול: אמרת שלא אתה אחראי על זה, אבל אמרת שיש תזכיר חוק.

עדי קול: איפה אנחנו?

<ג'ריס גנטוס: אני יכול להגיד שתיקון מקיף לחוק צער בעלי חיים שעבר לפני, היה בכנסת ביום רביעי בוועדת החינוך, התרבות והספורט - - -

<שרון רוברטס: הוא לא היה בכנסת.

<שרון רוברטס: הוא הופץ להערות.

<ג'ריס גנטוס: הופץ להערות הציבור והערות המשרדים.

<ג'ריס גנטוס: החוק להסדרת הפיקוח על כלבים: אני יודע שיש עבודה מתקדמת על החוק הזה.

<ג'ריס גנטוס: איפה זה עומד?

<ג'ריס גנטוס: אני לא בעצמי מטפל בזה, ואני יכול כמובן - - -

עדי קול: אז אני אבקש דיווח לוועדה על איפה עומדים שני הליכי החקיקה האלה, - -

<ג'ריס גנטוס: אין בעיה.

עדי קול: - - באיזה שלב, ומה הצפי לגבי ההתפתחות שלהם.

<ג'ריס גנטוס: אין בעיה.

<ג'ריס גנטוס: אין בעיה.

<ג'ריס גנטוס: זה, אין בעיה.

עדי קול: כי שוב, כאמור, הכנסת מתפזרת היום וזה בעייתי, אבל השאלה היא - - -

<ג'ריס גנטוס: אבל אפשר לדווח למזכירות - - -

עדי קול: לא, לא, לדווח אפשר תמיד.

עדי קול: אני רק אומרת, הליכי החקיקה ייעצרו אם הכנסת מתפזרת.

עדי קול: אבל כיוון שהם עוד לא הגיעו לשלב של הכנסת, הם עדיין נמצאים בתהליכים בין-ממשלתיים, אני חושבת שאתם יכולים להמשיך ולקדם אותם.

עדי קול: כן.

עדי קול: הנציגה של משרד המשפטים?

<שרון רוברטס: כן.

<ג'ריס גנטוס: רק אולי, גברתי, לפני שעורכת הדין שרון רוברטס תתחיל, אני אגיד במשפט אחד: נאמרו פה דברים, ואני - - - שלא השתמשתי.

<ג'ריס גנטוס: כי אתם, כהסכמה לדברים שמופנים להנהלת המשרד – קטונו מלייצג את עמדת הנהלת המשרד, והדברים לא מהווים שום הסכמה מבחינתנו.

עדי קול: בסדר גמור.

עדי קול: משרד המשפטים, את יודעת להגיד לנו איפה בדיוק - - -

<קריאה: שלא ישתמע.

<קריאה: שלא ישתמע.

<קריאות: - - -

עדי קול: אני הבנתי.

עדי קול: הביקורת להנהלת המשרד הגיעה ממני ולא מכם.

עדי קול: ככה אמרו.

עדי קול: לכן אפשר להמשיך הלאה.

<קריאה: אז אנחנו לא שותפים.

<קריאה: אנונימית.

עדי קול: לא שותפים.

עדי קול: בבקשה.

עדי קול: כן.

<שרון רוברטס: אז תזכיר של תיקון חוק צער בעלי חיים של משרד החקלאות ופיתוח הכפר הופץ ביום רביעי להערות הציבור.

עדי קול: מה זה אומר?

עדי קול: רק תסבירי מבחינת שלבי החקיקה.

<שרון רוברטס: כרגע קשה להגיד מה זה אומר מבחינת שלבי החקיקה, אבל בעיקרון תוך 21 יום צריך להעביר את ההערות לתזכיר ויתואם על ידי המשרדים.

<שרון רוברטס: בעיקרון הוא היה צריך לעלות לוועדת שרים לחקיקה כדי שיאשרו אותו ויוכל להיות לקראת קריאה ראשונה.

<שרון רוברטס: החוק להסדרת הפיקוח – אני לא יודעת איפה הוא עומד.

<שרון רוברטס: האמת שאני הגעתי בקיץ לתפקידי אז אני לא מכירה.

<שרון רוברטס: כרגע הוא לא עבר אלינו.

<שרון רוברטס: אנחנו נשמח לעודד את החקיקה שם.

<שרון רוברטס: וגם - - -

עדי קול: - - - הוא עוד לא עבר עדיין ממשרד החקלאות ופיתוח הכפר למשרד המשפטים - - -

<שרון רוברטס: לא, יכול להיות שהוא עבר בעבר.

<שרון רוברטס: אני פשוט חדשה בתפקידי.

<קריאות: - - -

<ג'ריס גנטוס: אני יודע שזה עובר.

<ג'ריס גנטוס: אני יודע שזה עובד ובפינג-פונג מסוים.

<ג'ריס גנטוס: אני לא יודע להגיד - - -

עדי קול: אוקיי.

עדי קול: אז קודם כל אנחנו נרצה, אנחנו נפנה אליך לקבל דיווח.

עדי קול: ודבר שני, לקרוא לכם לקדם את התהליך הזה, את התהליך - - - הזה.

<שרון רוברטס: ואני לא מכירה איפה החוק שלכם עובד.

<ג'ריס גנטוס: לא שמעת על - - -

<משה רפלוביץ': אני מבקש מילה.

עדי קול: כן.

<משה רפלוביץ': במילה.

<משה רפלוביץ': החוק שמדברים אותו, על התיקון לחוק צער בעלי חיים, מה שהוא עשה, מה שהם כתבו שם ולשמחתי זה לא עבר עוד בוועדות, זה להוריד סמכויות מעצמם ולהוריד אחריות ממשרד החקלאות ופיתוח הכפר ולהעביר את זה לרשויות המקומיות.

<משה רפלוביץ': זה מה שכתוב שם.

<קריאה: הפוך.

<אבי צרפתי: מה אתה אומר.

<משה רפלוביץ': לא, זה מופיע שם.

<משה רפלוביץ': כדאי לשים לב לזה.

<משה רפלוביץ': אני יודע שפה לא דנים בחוק עכשיו, אבל זה חלק ממגמה שאנחנו רואים - - -

עדי קול: אני הבנתי שהמגמה הייתה אמורה להיות הפוכה: לקחת - - -

<משה רפלוביץ': גם אני שמעתי - - -

<קריאה: זה שני - - - שונים.

<ג'ריס גנטוס: - - - ואפילו קיבלנו שיחות הערכה מ"תנו לחיות לחיות" על התזכיר - - -

עדי קול: טוב, אנחנו לא דנים כרגע בהצעת החוק הזאת, - -

<משה רפלוביץ': נכון.

<משה רפלוביץ': אבל בשביל להבין את המגמה - - -

עדי קול: - - אבל אני קוראת למשרד החקלאות ופיתוח הכפר לשים לב ולהסתכל על התזכיר הזה.

עדי קול: אם הוא עושה במקרה את הצעד שנאמר כאן, זה רק צעד שיעכב וייפגע בתהליך.

<יונתן שפיגל: מה שכן, חשוב, אני חושב שחשוב שהוועדה תקרא למשרד החקלאות ופיתוח הכפר גם, לגבי התזכיר הזה, לשבת עם בעלי העניין הרלוונטיים, הארגונים והווטרינרים הרשותיים, ולדון בו לפני שמביאים אותו לוועדת השרים לחקיקה.

<יונתן שפיגל: כי מטבע הדברים - - -

<גלי דוידסון: לא, המשרד להגנת הסביבה.

<יונתן שפיגל: אז אחרי המשרד להגנת הסביבה.

<ג'ריס גנטוס: אם זאת הסיבה - - - תזכיר.

<יונתן שפיגל: כן, אבל יש את המסגרת הפורמלית של התזכיר ויש את המסגרת שרוצים באמת - - -

עדי קול: אוקיי.

עדי קול: שוב, אם עכשיו פורסם לתגובת הציבור זה אומר שאתם צריכים להעביר את הערותיכם לתקופה הזאת תוך 21 יום.

עדי קול: זאת המטרה.

<יונתן שפיגל: אנחנו נעביר - - -

<קריאה: כן.

<קריאה: בשביל זה יש תזכיר.

<יונתן שפיגל: כמובן שהכוונה היא מבורכת.

עדי קול: כן.

עדי קול: את ביקשת רשות דיבור.

<יולה רייטמן: נכון.

<יולה רייטמן: תודה.

עדי קול: רק תגידי מי את לפרוטוקול.

<יולה רייטמן: אני משתתפת עם פרויקט יהב והייתי מעורבת בכמה אירועים, ובייחוד האירוע המדובר.

עדי קול: אני לא רוצה - - -

<יולה רייטמן: - - - לא, אני לא רוצה.

<יולה רייטמן: לא, אני לא נכנסת אליו ספציפית, אבל אני חושבת - - -

עדי קול: רק את שמך לפרוטוקול.

<יולה רייטמן: סליחה.

<יולה רייטמן: יולה רייטמן.

<יולה רייטמן: אבל אני חושבת שבאירוע הזה היו כמה ברים שמראים על כשל מהכיוון שיש חוק ולכן אני לא כל כך אופטימית מהחקיקה.

<יולה רייטמן: יש חוק והחוק הקים יכול לכסות הרבה מקרים, כי הוא נותן הרבה פתח לשיקול דעת.

<יולה רייטמן: וגם במסגרת החוק הקיים.

<יולה רייטמן: כלומר, הכשלים שהיו בטיפול במקרה הזה הם היו מפירושים שונים שמכוסים בחוק צער בעלי חיים ומכוסים גם בחוק הזה, ולכן הבעיה היא לא רק החוק.

<יולה רייטמן: הבעיה היא איך באמת מתנהלים כולם על פי החוק.

<יולה רייטמן: לקחת אותו עד הסוף ולאכוף אותו סופית.

<יולה רייטמן: כי אותו בן אדם או אנשים אחרים יכלו כבר, היו צריכים בכלל חייבים לשבת בכלא על עבירה של החוק הקיים כבר, שהוא די, כלומר שהוא מכסה הרבה-הרבה מהתחומים שכן נעברו.

<יולה רייטמן: אז הבעיה פה היא האכיפה ולא כל כך החקיקה.

<יולה רייטמן: ולכן אני חושבת שצריך לראות את המנגנונים, צריך לראות איך אנחנו מייצרים באמת יחידה או קבוצת אנשים או יחידה המורכבת מכמה רשויות.

<יולה רייטמן: המשרד להגנת הסביבה חייב להיכנס פה חזק.

<יולה רייטמן: איך באמת לפעול ברמה ארצית ולסגור את כל האספקטים של הצלת בעלי החיים וצער בעלי חיים.

עדי קול: בסדר.

עדי קול: אני מבינה כאן את המצוקה של כולכם.

עדי קול: כולכם מאוד רוצים, מאוד מחויבים לנושא וחסרי כלים, ובעיקר חסרי תקציבים.

עדי קול: אני אסכם את הישיבה, אלא אם יש עוד - - -

<ענבל פאינרו: אני אשמח להגיד משהו קטן ואופטימי.

<ענבל פאינרו: כן מקרה שהיה אבל זה לתת דוגמה.

<ענבל פאינרו: משהו שטופל.

<ענבל פאינרו: משהו שטופל יפה, שצמצמנו.

עדי קול: לא, אין צורך.

<ענבל פאינרו: אוקיי.

עדי קול: אני מצטערת.

עדי קול: אני אומרת, אני שמחה שיש מקרים שמטפלים.

עדי קול: אני עדיין חושבת שהמקרים או מרבית המקרים לא מטופלים בצורה הראויה, ואנחנו הבנו איך להתנהל.

<ענבל פאינרו: כן, אבל זאת דוגמה אולי איך להתנהל.

<ענבל פאינרו: אוקיי.

עדי קול: בבקשה.

<רואי קליגר: אני רק רוצה לסכם עוד הפעם את הדברים שלנו לפני הסיכום שלך, לאור הדברים שהגברת המכובדת דיברה.

<רואי קליגר: עוד הפעם, אנחנו מדברים על שני טאקטים: דבר אחד, ראשון ומיידי, כפי שהתחייבנו בפנייך, גברתי היושבת ראש, להקים פורום ביוזמת משרד החקלאות ופיתוח הכפר בכדי לטפל על הקיים.

<רואי קליגר: על המשאבים, האמצעים, תוך איגוד כוחות.

<רואי קליגר: זה דבר אחד.

עדי קול: נכון.

<רואי קליגר: דבר שני: מבחינתנו, גם קידומי חקיקה.

<רואי קליגר: כי החקיקה, כן – יש כמה מחסומים שדיברנו, חלקם עכשיו, חלקם אנחנו לא דיברנו עליהם, בכדי לתת לנו יותר כלים משפטיים, סמכותיים, לפעול.

<רואי קליגר: וחלק מהטקט השני זה גם כבר להוסיף עוד תקציבים, גם לרשויות, גם לנו בנושא של כלביות, בכדי שנוכל להיטיב ולעשות את העבודה יותר טוב.

<רואי קליגר: זהו.

עדי קול: בסדר גמור.

עדי קול: עכשיו, קודם כל אני שמחה.

עדי קול: שוב, אם הכנסת לא הייתה מתפזרת היום הייתי מציעה להגיש את הצעת החוק הזאת בעצמי בתיאום עם - - -

<יונתן שפיגל: נקווה שעוד תהיה הזדמנות.

<רואי קליגר: אבל מי יודע - - - שיהיה בכנסת הבאה.

<רואי קליגר: הכול יכול להיות.

<רואי קליגר: - - -

עדי קול: ברור.

<רואי קליגר: ניפגש בטוח.

עדי קול: רק אני חושבת שהיינו יכולים להגיש את זה ולקדם את זה בצורה מהירה יותר אם היינו מגישים את זה אנחנו ולא מחכים להצעות חוק ממשלתיות.

עדי קול: לכן, אני לוחצת וקוראת לארגונים להכין הצעות חוק כאלה - - -

<יונתן שפיגל: - - -

עדי קול: אז להעביר את זה אפילו, להעביר אליי.

עדי קול: אני אדאג לקדם את זה בכל דרך שאני יכולה.

עדי קול: והדבר השני: שוב, אני מבינה שיש בעיה תקציבית, אני מבינה שיש בעיה של קשב של הנהלת המשרד, משרד החקלאות ופיתוח הכפר, לנושא של כלבים מסוכנים ולנושא של כלבים בכלל, ולכן אני קוראת לכם, כמו שאת סיכמת את דבריי, קודם כל להקים את הצוות המשותף הזה שישתתפו בו גם הארגונים, גם המשרד להגנת הסביבה, גם המשטרה, גם הווטרינריים הרשותיים וגם משרד החקלאות ופיתוח הכפר.

עדי קול: לשבת כדי לנסות ולאגם את המשאבים הקיימים ולראות איך אנחנו בונים את התהליך.

עדי קול: וכאמור, לצוות כזה צריך שיהיה אדם אחד ממשרד החקלאות ופיתוח הכפר שירכז אותו כדי שהוא יידע להוביל ולנתב את הכוחות בין הגופים השונים.

עדי קול: כמובן, לקדם את הליכי החקיקה בהקדם האפשרי, עד כמה שאפשר, במסגרת המגבלות.

עדי קול: ודבר שלישי ואחרון: לקיים דיאלוג שוטף עם הגורמים השונים עד שיקום הצוות הזה.

עדי קול: יש פה אנשים מחויבים שפועלים באמת, וגם דיברו מדם ליבם, ופועלים ככל יכולתם כדי לנסות למנוע את התופעות האלה.

עדי קול: יושבים על yad 2 ויושבים על הפייסבוק ועושים את העבודה.

עדי קול: בבקשה, לתת להם את העזרה הנדרשת ואת כוח האדם המצופה כדי שהעבודה שלהם לא - - -

<רואי קליגר: גם כאן, גברתי, אני יכול לתת לך עוד מזור: אני יכול להגיד לך שיש לנו מוקד שעובד 24/7, ואני מצפה שהחברות שיושבות פה; אין תלונה שמתקבלת שלא מטופלת.

<רואי קליגר: אין תלונה שמתקבלת ולא מטופלת.

<אתי אלטמן: אז למה אני לא מקבלת שום דבר?

<אתי אלטמן: למה אני לא מקבלת תשובות על מה מדובר?

<רואי קליגר: הגברת אתי אלטמן, רק ביום שבת - - - לענות לשלושת המיילים שלך.

<יעל ארקין: בוא לא נדבר על המוקד - - - כרגע.

<יעל ארקין: זה לא רלוונטי וגם לא נכון.

<משה רפלוביץ': הבעיה היא לא במוקד – צריך להגיד את זה.

<משה רפלוביץ': הבעיה היא לא במוקד.

<משה רפלוביץ': זה שהמוקד מקבל - - -

<רואי קליגר: זה גם.

<רואי קליגר: זה גם.

<רואי קליגר: זה גם.

<רואי קליגר: - - -

<משה רפלוביץ': אבל כשאחריו אין כוח אדם משמעותי שייטפל בזה, אז זה - - -

<קריאה: נכון.

עדי קול: שוב, אנחנו מבקשים לראות איך אפשר, ושוב, בכוח האדם הנוכחי, במשאבים הנוכחיים, לנצל את המשאבים.

עדי קול: ואתם יודעים מה, הארגונים עושים עבודת קודש ואני רוצה להודות להם על העבודה שנעשית, ולנסות טיפה מהייאוש, להפיג טיפה - - -

<אתי אלטמן: 30 שנה.

עדי קול: - - להפיג טיפה מהייאוש באמצעות זה שהעובדה שאנחנו מתחילים עכשיו איזושהי דרך חדשה, אם זה צוות משותף שיכול להיות שייתן מענה.

עדי קול: אני רוצה להודות לכל מי שעושה במלאכה ולמרות המגבלות, ולקרוא לכם לשנס מותניים, לעבוד ביחד ולנצל את המשאבים הקיימים ולפעול בצורה טובה יותר.

עדי קול: תודה רבה - - -

<אתי אלטמן: אני רוצה להודות לגברת לי ירמיהו על היוזמה ועל הארגון.

<יונתן שפיגל: נכון.

<אתי אלטמן: שהיא ארגנה את הכול והיה אכפת לה מאוד, וכל הכבוד לה.

<יונתן שפיגל: באמת כל הכבוד.

<קריאה: נכון.

<קריאה: מגיע לה.

<קריאה: תודה רבה.